Penonton setia drama “Hi Bye, Mama!” pasti sangat mengenali dengan kanak-kanak yang membawa watak anak kepada Kim Taehee iaitu Seo Woojin. Ramai penonton yang jatuh cinta melihat kecomelannya dan bakat lakonan yang ditonjolkan meskipun masih lagi kanak-kanak. Punyalah berkesan lakonannya sehingga ramai yang terkejut apabila mendapat tahu kanak-kanak yang membawa watak anak perempuan itu sebenarnya lelaki!
Pun begitu, ramai netizen yang telah meluahkan kerisauan terhadap pelakon kanak-kanak itu kerana terpaksa membawa karakter jantina yang berbeza dengan jantina lahiriahnya. Takut nanti dia keliru dengan identiti jantinanya tersendiri kerana Woojin masih lagi kecil.

Disebabkan oleh beberapa netizen ini yang asyik mempersoalkan perkara tersebut meskipun pihak produksi sudah pun memberi penjelasan mereka, ibu kepada Seo Woojin sendiri telah meluahkan isi hatinya menerusi laman Instagram peribadinya.

Saya tidak boleh bertahan lagi, jadi saya ingin berkata sesuatu. Ramai yang risaukan mengenai identiti jantina Woojin. Tidak seperti kanak-kanak sebaya yang lain, Woojin adalah sangat bijak dan mempunyai pemahaman yang sangat baik mengenai apa yang dilakukannya sekarang termasuklah kenapa dia memainkan watak perempuan. Saya tidak menyuruhnya menyertai uji bakat kerana mahukan dia memainkan watak utama. Sudah tentu semasa dia ditawarkan untuk memainkan watak kanak-kanak perempuan, saya bertanyakan pendapat Woojin dahulu dan dia mengatakan okay selain yakin mampu membawanya dengan baik.
Ibu Woojin kemudiannya terus menyambung lagi luahan perasaannya.
Identiti jantina? Saya pasti sesiapa yang pernah berinteraksi dengan Woojin tahu untuk tidak risaukan apa-apa. Anak saya adalah sangat ‘kelakian’. Dia suka apabila orang katakan dia ‘cool’ atau ‘lelaki’ berbanding dengan ‘comel’ atau pun ‘cantik’. Impiannya adalah untuk menjadi ‘Hulk’. Dia mahu menjadi lelaki yang kuat seperti ‘Hulk’. Dia adalah sangat ‘lelaki’ apabila berlakon, bermain dan berbual.

Ibunya juga berkongsi bahawa dia dan suaminya mempunyai latar belakang dalam bidang psikologi dan ayah kepada Woojin kini sedang bekerja sebagai ahli psikologi selepas mendapat Ph.D dalam pengkhususan tersebut. Wanita itu juga meminta orang ramai supaya berhenti mengatakan perkara yang membebankannya selain menyebarkan berita palsu apabila mereka hanya menghukum Woojin menerusi penampilannya.
Saya mengenali anak saya lebih baik daripada orang lain. Saya sangat sayangkan dia. Ya, anda mungkin melihatnya sebagai lelaki di dalam drama tetapi selepas mendapat tahu perkara yang sebenar sehingga membuatkan anda tidak boleh menjiwai dan berasa tidak selesa untuk menontonnya. Tetapi masalahnya sekarang, Woojin menerima kritikan melampau kerana membawa watak perempuan walaupun hanya seketika.
Pun begitu, ibu Woojin mengucapkan terima kasih kepada semua orang yang memberikan sokongan kepadanya sepanjang tempoh ini. Dia berharap agar semua penonton melihat Woojin hanya sebagai pelakon sahaja.
Sumber: Instagram

Tidak Tahan Dengar Anak Dikritik Kerana Kecelaruan Jantina, Ibu Pelakon Cilik ‘Hi Bye, Mama!’ Marah Netizen!


Selepas membintangi drama popular “Law School” pada 2021, pasti ramai yang menantikan projek baru dari Ryu Hye-young, kan?

ARTIKEL BERKAITAN
Kisah Keluarga Samseng, Lee Dongwook Dilamar Terajui Drama 'The Good Man'

Terbaru, Ryu Hye-young dilapor akan sertai Lee Dong-wook dalam drama thriller romantik “The Good Man”. Tidak lama kemudian, agensi pelakon itu memberi respon,
Ryu Hye-young sedang secara positif meneliti tawaran untuk muncul dalam ‘The Good Man’.
Untuk pengetahuan, “The Good Man” mengikuti peristiwa huru-hara yang dihadapi oleh anak sulung keluarga samseng tiga generasi iaitu Seok-cheol (Lee Dong-wook), yang melalui banyak masalah untuk melindungi keluarga, kerja dan cintanya.

Jika Ryu Hye-young menerima tawaran ini, dia akan menghidupkan watak sebagai adik kepada watak Lee Dong-wook iaitu Park Seok-hee.

Sama-sama kita nantikan maklumat lanjut mengenai drama ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Jadi Adik Lee Dongwook, Ryu Hyeyoung Dilamar Sertai Drama Thriller Romantik ‘The Good Man’


Semakin lama, semakin banyak drama Korea di bawah Netflix yang menarik perhatian ramai. Bukan kerana dipelopori oleh pelakon yang hebat tetapi disebabkan oleh plot cerita yang unik dan memerlukan fikiran luat daripada kotak untuk mendalaminya.
Bahkan drama yang ditayangkan juga kini banyak menyentuh isu ‘taboo’ dalam masyarakat seperti masalah kesihatan mental dan sebagainya. Sama juga dengan drama “It’s Okay To Not Be Okay” yang bakal menemui penonton pada 20 Jun nanti di Netflix.

Selepas mengikuti temuramah eksklusif bersama bintang utama “It’s Okay To Not Be Okay”, banyak sebab yang membuatkan para penonton MESTI menontonnya.

Drama pertama Kim Soo-hyun selepas pulang daripada latihan khidmat ketenteraan
Rata-rata peminat nyatanya dah tak sabar untuk melihat Kim Soo-hyun kembali beraksi dalam naskhah baru. Asyik membuat kemunculan sebentar dalam beberapa drama lain sahaja, ramai yang gementar menantikan watak baru yang bakal dibawakan oleh pelakon hebat ini.
Malahan Kim Soo-hyun sendiri mengakui bahawa dia sendiri tak keruan kerana “It’s Okay To Not Be Okay” menandakan kepulangannya semula dalam industri seni selepas ‘hilang’ buat seketika. Pun begitu, lelaki ini meluahkan bahawa sepanjang latihan ketenteraan, dia sendiri dahaga untuk kembali berlakon dan berada di hadapan kamera.

Dek latihan ‘keras’ dalam semasa berkhidmat sebagai tentera, Kim Soo-hyun mendedahkan bahawa fizikalnya kini semakin kuat selain dia sendiri sudah semakin tenang dan relaks. Lelaki itu juga mengatakan bahawa gaya lakonannya juga sudah berubah dan ianya akan jelas kelihatan menerusi drama ini.
Sentuh pelbagai isu kesihatan mental
Kalau anda perasan, banyak sebenarnya drama Korea lain yang menyentuh mengenai isu kesihatan mental namun “It’s Okay To Not Be Okay” menonjolkannya dalam cara yang lebih unik dan mendalam.
Watak Go Mun-yeong yang dilakonkan oleh Seo Ye-ji merupakan seorang penulis buku cerita kanak-kanak yang mengalami masalah tingkah laku anti-sosial. Wanita ini langsung tidak mempunyai perasaan simpati dan empati terhadap orang lain. Hal ini membuatkan ramai yang menganggap dia sebagai seorang yang pelik dan sukar difahami.

Sang-tae iaitu abang kepada Gang-tae pula mengalami masalah autisme (ASD) dan merupakan peminat tegar kepada karya Mun-yeong. Perwatakan yang unik ini pastinya bakal menarik perhatian penonton yang jarang didedahkan dengan plot seperti ini.
Hubungan kekeluargaan yang menyentuh perasaan
Terpaksa menjaga abangnya yang mempunyai kondisi autisme, Gang-tae tetap tabah dan sentiasa menjadi penyokong paling dekat untuk lelaki itu. Menurut Kim Soo-hyun, meskipun Sang-tae secara lahiriahnya adalah abang, tetapi Gang-tae yang menggalas tugasan sebagai abang sepanjang mereka hidup bersama.

Apabila bersama dengan abangnya, lelaki itu terpaksa berlagak seperti dewasa dan terpaksa menelan segala maruah yang ada demi melayan perangai Sang-tae. Bahkan semasa temuramah berlangsung, Kim Soo-hyun memilih ‘Sang-tae’ sebagai salah satu perkataan yang menggambarkan watak Gang-tae.
Perkara ini membuktikan bahawa Gang-tae sanggup melakukan apa-apa sahaja untuk kebahagiaan dan kesenangan satu-satunya ahli keluarganya itu.
Karakter dengan perwatakan unik
Go Mun-yeong terutamanya merupakan antara karakter yang dihiasi dengan personaliti yang unik dan luar biasa. Mempersembahkan watak tersebut seperti seorang ‘ahli sihir’, wanita itu nyata kelihatan lain daripada yang lain. Dengan suaranya yang dalam, ia mampu menarik perhatian penonton untuk fokus kepada aura yang mengelilingi Mun-yeong.
Seo Ye-ji sendiri membuat konklusi bahawa Go Mun-yeong sememangnya adalah seorang yang sangat unik dan mempunyai warnanya yang tersendiri. Daripada yang ditunjukkan, watak ini sering tampil dengan pelbagai pakaian yang hebat daripada fesyen tinggi. Pun begitu, ia bukanlah kerana watak Mun-yeong adalah seorang yang sangat suka melaram tetapi itu adalah platform untuk dia meluahkan diri sendiri. Secara mudah, pakaian uniknya bukan untuk menunjuk tetapi sebagai ‘pelindung’ kepada dirinya.

Selepas mengkaji secara mendalam watak Mun-yeong, Seo Ye-ji tak dapat menahan daripada rasa kasihan kerana watak itu yang tidak mempunyai kebolehan untuk merasa empati terhadap orang lain. Penulis buku kanak-kanak itu digambarkan sebagai seorang yang hanya tahu mengenai diri sendiri dan seperti pedang dengan dua mata bilah, yang menyakitkan dia dan juga orang lain.
Gandingan pertama Kim Soo-hyun dan Seo Ye-ji
Peminat K-Drama telah melahirkan rasa teruja apabila mendapat tahu bahawa kedua visual dan pelakon hebat ini bakal menerajui drama yang sama. Bukan sahaja mempunyai kecantikan dan ketampanan yang sepadan, bahkan Seo Ye-ji sendiri memuji keserasian di antara mereka berdua sehingga menyatakan bahawa Kim Soo-hyun mungkin adalah rakan pelakon terbaik yang pernah dijumpainya.
Kalau dilihatkan daripada sedutan klip pendek yang dimuat naik oleh pihak produksi “It’s Okay To Not Be Okay”, dapat dilihat bahawa mereka berdua tidak segan langsung untuk bermian bersama apabila kamera belum berputar. Comel!

Drama penyembuhan untuk penonton
Jelas Seo Ye-ji, penonton akan merasa disakiti dan dirawat apabila mendalami watak Go Mun-yeong. Melihatkan perkembangan karakternya daripada yang hanya mementingkan diri kepada mula merasai kesusahan orang lain, para penonton akan belajar untuk membesar bersamanya.
Setiap orang mempunyai luka dan kesakitan yang sedang dialami sendiri, bahkan tahap kesakitannya adalah berbeza bagi setiap orang. Walaubagaimanapun, Seo Ye-ji berharap agar penonton agar menonton “It’s Okay To Not Be Okay” akan menjadi satu cara penyembuhan kepada luka tersebut.

Sedar bahawa drama ini akan ditonton oleh ramai peminat daripada pelbagai negara, Kim Soo-hyun berharap agar mesej penyembuhan yang disampaikan menerusi naskhah ini difahami oleh semua meskipun mempunyai perbezaan budaya. Tapi Kim Soo-hyun pasti bahawa walaupun mempunyai sedikit kelainan tetapi setiap orang pasti akan melakukan apa sahaja untuk orang tersayang.
Menarik kan? Jadi jangan lupa temu janji anda dengan “It’s Okay To Not Be Okay” pada 20 Jun ini di Netflix!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Kim Soohyun Kembali Ke Pentas Lakonan, 6 Sebab MESTI Tonton Drama Romantik-Psikologi ‘It’s Okay To Not Be Okay’


Baru-baru ini, Lee Jong-suk telah terlibat dengan penggambaran dan temu bual untuk majalah Vogue Korea.

ARTIKEL BERKAITAN
Peminat Teruja, IU Nyanyi Di Majlis Perkahwinan Adik Lee Jongsuk

Pasti ramai yang mengetahui bahawa Lee Jong-suk baru saja menamatkan drama noir “Big Mouth”, yang telah berjaya mendapat sambutan hangat dari penonton. Akan datang, pelakon itu akan kembali menemui penonton dalam filem thriller penuh aksi berjudul “Decibel”.
Ketika sesi temu bual, Lee Jong-suk meluahkan perasaannya membawa naskhah dalam genre yang berbeza dari sebelum ini. Luahnya,

Jika cerita itu menyeronokkan dan ia adalah peranan yang boleh saya lakukan dengan baik, maka saya melakukannya. ‘Big Mouth’ dan ‘Decibel’ kedua-duanya seperti itu.

Kemudian, pelakon itu turut ditanya tentang rancangannya pada masa akan datang untuk projek lakonan. Lee Jong-suk menjawab,

Buat masa ini, saya akan berehat sahaja. Saya bercadang untuk bernafas perlahan-lahan semasa saya cuba membuat rancangan yang lebih spesifik.
Dalam pada itu, “Decibel” ialah filem aksi thriller tentang pengganas yang ingin menanam bom di tengah-tengah bandar, dan bekas komander Tentera Laut yang menjadi sasaran ancaman pengganas.
Lee Jong-suk bawa watak apa pun semua mantap!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVogue Korea

“Saya Bercadang..” – Selepas ‘Big Mouth’, Lee Jongsuk Kongsi Pelan Lakonan Untuk Masa Depan


Rasanya semua mesti tahu mengenai kisah Seungri bekas ahli kumpulan BIG BANG yang dikatakan terlibat dengan pelbagai tuduhan jenayah seperti melanggan pelacur, penggelapan wang dan banyak lagi. Walaupun pelbagai bukti dikemukan tetapi nampaknya lelaki itu masih terlepas bebas selepas dua kali waran tangkap yang diisukan oleh pihak pendakwa ditolak oleh mahkamah.
Terbaru, idola itu dikhabarkan bakal menerima notis kemasukan ke latihan khidmat ketenteraan tak lama lagi. Pentadbiran Tenaga Manusia Tentera (MMA) berkemungkinan akan menghantar Seungri ke latihan wajib tersebut sekitar pertengahan Februari.

Selebriti itu akan melalui kem latihan ketenteraan selama 5 minggu dan kemudian urusannya bakal dipindahkan ke pendakwa di bawah badan ketenteraan dan agensi siasatan yang lain. Dia akan melalui siasatan pendakwaan ketenteraan dan perbicaraan di bawah mahkamah tentera.

Rata-rata netizen nyata bengang melihat Seungri masih terlepas bebas walaupun terlibat dengan kes jenayah yang berat. Mereka juga sesal apabila dia dapat ‘lari’ ke tentera seperti tiada apa-apa yang berlaku.
“Lihatlah, berdasarkan kabel yang dia ada, sudah pasti dia akan dinaikkan pangkat ke sarjan sejurus dia masuk.”

“Sesiapa yang menjaganya mesti lagi berkuasa daripada presiden.”
“Siapa yang berada di belakangnya? Trump?”
“Disebabkan kita tak boleh penjarakan dia.. saya harap di akan dibuli dengan teruk di dalam tentera.”
“Sejak bila tentera jadi tempat pelarian untuk para penjenayah??”
Nantikan maklumat lanjut mengenai kes Seungri tak lama lagi. Harapnyalah.
Sumber: Daily Naver

‘Lari’ Masuk Latihan Wajib Tentera, Netizen Harap Seungri Terima Layanan Buruk Ketika Berkhidmat


Jadi selebriti ini, memang kena tahan dengan pelbagai komen berbaur jahat daripada individu yang tidak dikenali. Walaubagaimanapun, sampai ke satu tahap apabila dah tak tahan, jalan yang paling mudah adalah dengan mengenakan hukuman undang-undang ke atas mereka yang tidak beradab ini.
Sama juga dengan pelakon Lee Seung-gi, agensi naungannya iaitu Hook Entertainment mendedahkan kemas kini terbaru mengenai perbicaraan undang-undang pada individu yang meninggalkan komen jahat.

Ini adalah notis mengenai kes undang-undang dengan individu yang meninggalkan komen jahat. Daripada kesemua saman yang telah kami failkan, seorang daripada mereka telah pun dijatuhkan hukuman berat supaya membayar saman sebanyak 5 milion won (RM17,000) di Mahkamah Daerah Daegu pada 19 Ogos 2020.
Tidak termasuk saman, kami juga ingin mengemukakan tindakan sivil untuk mendapatkan pampasan atas fitnah yang dikeluarkan. Selain itu, kami akan terus mengikut polisi bagi mengejar kesemua penjenayah dan mengenakan tindakan sivil atas individu tersebut.

Bagi kes lain di mana identiti individu berkenaan telah pun dikenal pasti, pendakwaan telah meletakkan mereka dalam senarai orang dimahukan memandangkan mereka kini sedang bersembunyi. Malah, ada daripada keluarga tertuduh yang meminta hukuman yang lebih ringan tapi kami tidak akan beralah dan memastikan kes mereka melalui segala prosedur undang-undang yang diperlukan.
Kami juga kini sedang menyediakan saman tambahan bagi individu meninggalkan komen jahat berdasarkan bukti yang diserahkan oleh peminat termasuklah daripada pengawasan kami sendiri. Saman ini semua akan difailkan tak lama lagi.
Agensi kami akan mengambil semua langkah undang-undang bagi menangkap penjenayah ini dan menjatuhkan saman sivil bagi melindungi artis kami. Kami juga akan berusaha keras tanpa berlembut supaya dapat mengubah budaya internet ke arah yang lebih baik.
Bertabahlah siapa yang bakal kena heret ke mahkamah nanti, siapa suruh cari pasal kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Donga

Tinggal Komen Jahat Pada Lee Seunggi, Individu Disaman Lebih RM17,000


Hari yang ditunggu-tunggu akhirnya tiba apabila pelakon Korea kegemaran ramai iaitu Park Seo-jun akhirnya menemui peminatnya di Malaysia.

ARTIKEL BERKAITAN
Sementara Tunggu Park Seojun Datang Malaysia, Cuba 7 Menu MILO® Mudah Ini

Diangkat sebagai Sahabat MILO®, lelaki itu hadir untuk mempromosikan kolaborasi bersama jenama minuman bertenaga itu di Ice Rink Sunway Pyramid. Terbukti popular, sewaktu melangkah sahaja ke atas pantas, ianya dipenuhi dengan gempita dari seluruh peminat yang memenuhi hingga ke atas kawasan itu dek tidak percaya dapat bertentang mata dengan Park Seo-jun.
Melihatkan kesesakan orang ramai itu, pelakon yang popular dengan pelbagai drama seperti “Fight My Way”, “Itaewon Class, “She Was Pretty” dan banyak lagi meluahkan rasa terkejut kerana tidak menyangka ramai yang menantikannya.

@kimchidaily_ Min pun tak mampu nak sorok perasaan bila Park Seo Joon depan mata! 😩😍 #parkseojoon #psjsahabatmilo #jomminummilo #sembangentertainment #kimchidaily ♬ original sound – kimchidaily

Kongsinya teruja,

Sebelum ini saya pernah mendengar bahawa MILO®  ini jenama kegemaran seluruh rakyat Malaysia. Setelah merasai sendiri kekuatan tenaga semua yang hadir pada hari ini, tidak syak lagi rakyat Malaysia benar-benar menggemari MILO®.
Teruja ketika Park Seo-Jun berkongsi cara kegemarannya menikmati MILO®, para penyokong bersorak gemuruh apabila beliau menjemput semua yang hadir untuk sama-sama menikmati secawan MILO® kegemarannya dengan slogan kempen yang kini ikonik,
Jom minum MILO®.

Dalam pada itu, para pengunjung di Sunway Pyramid turut disajikan dengan pelbagai aktiviti menarik yang lain, seperti jerayawara dengan promosi istimewa, minuman MILO® kegemaran rakyat daripada van MILO®, serta bahan-bahan promosi menampilkan Sahabat MILO®, Park Seo-jun yang menjemput semua untuk #JomMinumMILO.
Dapatkan maklumat lanjut mengenai Kolaborasi Bertenaga MILO® x Park Seo-jun dengan melayari www.milo.com.my/energetic-collaboration. Ayuh!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

“Hebat Tenaga Semua” – Sahabat MILO®, Park Seojun Terkejut Lihat Sambutan Hangat Peminat Malaysia


Dah sampai musim cuti sekolah ini, dah tentu banyak artis daripada luar negara yang akan datang buat konsert di Malaysia. Artis K-Pop juga tak melepaskan peluang ini untuk melawat Malaysia bagi memberikan persembahan bertenaga untuk peminat tempatan. Bagi yang tidak tahu, kumpulan K-Pop popular iaitu EXO telah membuka pintu konsert kelima mereka iaitu EXO PLANET # 5-EXplOration di Axiata Arena, Bukit Jalil pada 14 Disember lepas.
Kemeriahan konsert ini nyata tidak main-main kerana 10,000 peminat telah mengambil peluang yang datang hanya setahun sekali ini dan memenuhi stadium tertutup tersebut. Konsert yang berjalan selama 2 jam 30 minit itu sesungguhnya tidak menghampakan kerana EXO telah mempersembahkan 23 lagu termasuklah lagu berkumpulan, unit dan solo masing-masing.
Peminat EXO (EXO-L) juga menunjukkan semangat yang jitu kerana mereka tidak berhenti menjerit daripada mula konsert sehinggalah ke penghujungnya! Ahli kumpulan EXO turut terkejut apabila melihat sokongan yang ditonjolkan oleh para peminat mereka daripada Malaysia.
Lihat sahajalah teriakan semangat para EXO-L Malaysia ketika konsert itu berlangsung. Salah seorang ahli EXO iaitu Baekhyun telah mendendangkan lagu solonya iaitu “UN Village” tetapi jeritan seragam “Baek-Hyun-I” oleh para peminat membuatkan semua meremang bulu roma kerana kagum!

“what is this malaysian fans ‘baekhyunie’ pronunciation is more accurate than me”

Netizen Korea Terkejut Lihat Sokongan Hampir Runtuh Stadium Oleh Peminat EXO Semasa Konsert Di KL!


Adakah Kim Seon-ho akan melakukan kemunculan dalam drama baru tak lama lagi?
Terbaru, lelaki itu dilaporkan bakal menerajui sebuah drama bersejarah bertajuk “Haeshi’s Shinru”

Berdasarkan webtoon, drama ini membawa kisah Lee Hyang iaitu seorang saintis bijak yang cintakan bintang dan Haeru, seorang wanita yang boleh melihat masa hadapan.

Kim Seon-ho dilamar membawa watak Lee Hyang iaitu seorang putera raja dan saintis bijak.
Respon agensinya,

Kim Seon-ho sedang berbincang dengan positif untuk muncul dalam ‘Haeshi’s Shinru’.
Sama-sama kita nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Kim Seonho Dilamar Terajui Drama Bersejarah ‘Haeshi’s Shinru’


Pelakon Yoo Ah-in baru-baru ini berkongsi mengenai siri Netflix terbaru, “Seoul Vibe”. Apa dia kata ye…

ARTIKEL BERKAITAN
Ong Seongwu & Esom Teruja Terima Trak Kopi Dari Yoo Ahin Di Set Penggambaran

Menyertai satu sesi temu bual secara atas talian bersama My Daily, Yoo Ah-in sempat berkongsi pandangannya mengenai siri terbarunya iaitu “Seoul Vibe”.
“Seoul Vibe” yang mula disiarkan secara global menerusi Netflix pada 26 Ogos lalu mula mendapat perhatian ramai apabila Yoo Ah-in tampil sebagai teraju utama. Berkerja di samping Go Kyung-po, Lee Kyu-hung, Park Hoo-hyun dan ramai lagi, dia membawa watak sebagai Park Dong-wook, iaitu sebagai ketua Kumpulan Sangyedong Supreme.

Menerusi sesi temu bual itu, dia berkata,
Saya menghabiskan banyak masa bersama para pelakon “Seoul Vibe” yang lain berbanding pelakon daripada projek saya yang lain. Saya makin rapat dengan mereka. Salah satu sebab saya memilih filem ini adalah kerana saya tertanya-tanya mengenai genre filem dan bagaimana ia akan terhasil.
Yoo Ah-in menambah,

Ianya merupakan satu usaha yang perlu saya letakkan dengan membawa harapan dan inspirasi itu melalui watak saya. Kami semua tolak tepi fahaman ‘siapa yang lebih baik daripada siapa’ ataupun meletak batasan sebagai ‘senior dan junior’. “Seoul Vibe” mempunyai vibe yang lain daripada yang lain. Saya berterima kasih kepada teraju yang lain juga kerana mereka semua mampu berkerja keras bersama dan mampu bergurau pada masa yang sama.
Hampir 20 tahun lamanya sejak Yoo Ah-in membuat debutnya dalam industri, dek kerana itu dia berkata,
Saya rasa saya tidak membawa personaliti “Yoo Ah-in” itu dengan sendirinya. Saya juga tidak meletakkan perbezaan antara personaliti sebagai selebriti atau orang yang terkenal dalam khalayak ramai. Personaliti yang anda nampak sekarang sebenarnya banyak dibentuk melalui media. Jadi, saya rasa saya ingin menjaga personaliti “Yoo Ah-in” ini dengan baik.
Dia menyambung,
Dahulu, saya rasa ianya bagus untuk jadi pelakon yang mampu terus berkembang dan orang akan mampu melihat perubahan saya. Saya akan menganggap ini semua adalah cabaran dan ianya penting untuk saya terus belajar tanpa henti.
Melihat kepada perubahan dalam personalitinya, dia berkata,
Kawan-kawan rapat ibu saya berkata, “Yoo Ah-in kelihatan semakin senang gelisah, dan dia macam selesa dengan perkara itu. Dia makin hilang personaliti berani.” Sebenarnya, saya agak setuju dengan perkara itu namun saya tahu saya takkan dengan mudahnya kembali menjadi berani. Saya rasa tanggungjawab saya semakin menambah dan saya harap semua orang faham kenapa personaliti saya berubah.
Rasanya, semua orang akan berubah personalitinya kan…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

“Saya Tak Akan Jadi Berani Macam Dulu” – Yoo Ahin Kongsi Bagaimana Personaliti Berubah


Sesiapa yang minat K-Drama, pastinya tahu mengenai kekecohan yang berlaku dek beberapa kes buli yang didedahkan oleh rakan sekolah beberapa selebriti popular. Antara yang terjejas teruk ialah Jisoo sehingga dia digugurkan daripada drama “River Where The Moon Rises”.
Pun begitu, KBS dan pihak produksi bertindak pantas bagi memastikan drama tersebut berjalan seperti biasa. Bagi menggantikan tempat Jisoo, pelakon yang sedang meningkat naik iaitu Na In-woo dipilih untuk mengisi kekosongan itu.

Bahkan lelaki itu sudah pun muncul dalam episod ke-7 “River Where The Moon Rises” yang ditayangkan semalam. Ternyata pertaruhan pihak produksi membawa tuah kerana Na In-woo menerima pujian ramai kerana sangat sesuai dengan watak On Dal walaupun baru sahaja menggalas tanggungjawab tersebut.

Malah pihak produksi memuji Na In-woo kerana mampu menyesuaikan diri dengan skrip dalam masa yang singkat sahaja. Bahkan lakonannya langsung tak nampak kekok. Senyuman Na In-woo dan juga personalitinya dikatakan menjadi sinar di set penggambaran.
Persona ceria Na In-woo membuatkan set penggambaran menjadi lebih bersemangat. Daripada penggambaran pertama, Na In-woo sangat cepat rapat dengan rakan pelakon dan staf, menampilkan nafas segar seperti dia berada dengan kami daripada mula lagi. Kami berharap anda berpuas hati dengan lakonan On Dal yang bakal ditayangkan nanti.
Nampaknya Na In-woo berjaya buktikan bakatnya, sampaikan ramai yang tak rasa perbezaan watak On Dal walaupun diganti baru.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERMyDaily

“Seperti Dia Ada Dari Mula” – Penonton & Pihak Produksi ‘River Where The Moon Rises’ Puji Lakonan Na Inwoo


Baru sahaja ditayangkan tapi “The Sound Of Magic” nampaknya telah berjaya merebut hati ramai penonton.

ARTIKEL BERKAITAN
"Watak Ini Sesuai Buatnya" - Ramai Teruja Ji Changwook Seiras Webtoon Asal 'The Sound Of Magic'

Diarahkan oleh Kim Sung-yoon yang popular dengan projek seperti “Itaewon Class” dan “Love In The Moonlight”, siri 6 episod ini meniti di bibir peminat K-Drama sejak sebelum ia ditayangkan lagi.
Bukan itu sahaja, lagu di dalamnya turut dihasilkan oleh pengarah muzik hebat seperti Park Sung-il dan penulis lirik, Kim Ea-na selain nasihat mengenai silap mata yang dibantu oleh pakar ilusi popular iaitu Lee Eun-gyeol.

Selepas menjengah di Netflix, rata-rata penonton memberikan komen yang positif terhadap jalan cerita dan lakonan kesemua watak di dalamnya. Kata mereka, “Saya menangis sepanjang malam semasa menontonnya”, “Saya marathon hingga ke subuh”, dan “Saya sanggup berjaga malam untuk menonton kesemua episod sebelum pergi kerja.”

Bahkan pujian turut diberikan kepada bakat nyanyian watak utamanya, “Pengarahan lagu Hwang In-yeop dan Ji Chang-wook adalah sangat baik.”
Meskipun mungkin ada yang sedikit janggal menonton drama ini kerana bergenre muzikal fantasi, namun sinematografi dan lagu yang dipaparkan seperti “Journey” nyata memikat halwa telinga penonton.
Dalam pada itu, “The Sound Of Magic” mencapai rekod yang memberangsangkan apabila berjaya menduduki No 4 di dalam ranking global Netflix kini meskipun baru 4 hari bersiaran.
Best tak korang “The Sound Of Magic”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

“Saya Menangis Menontonnya” – ‘The Sound Of Magic’ Terima Pujian Melambung


Masuk minggu ke-4 Jun, Good Data Corporation telah berkongsi K-Drama dan pelakon yang menjadi siulan ramai kini.
Dalam ranking kali ini, drama fantasi “Alchemy Of Souls” berjaya merebut takhta sebagai drama paling popular kini.

1. tvN – “Alchemy Of Souls”
2. SBS – “Why Her?”
3. tvN – “Eve”
4. KBS – “Bloody Heart”
5. KBS – “Jinxed At First”
6. KBS – “Gold Mask”
7. tvN – “Link”
8. MBC – “Doctor Lawyer”
9. KBS – “It’s Beautiful Now”
10. SBS – “Woori The Virgin“

Dalam pada itu, Seo Ye-ji daripada “Eve” buat pertama kali menduduki tangga pertama ranking pelakon paling trending kini.
1. Seo Ye-ji (“Eve”)
2. Seo Hyun-jin (“Why Her?”)
3. Jung So-min (“Alchemy Of Souls”)
4. Yoo Sun (“Eve”)
5. Park Byung-eun (“Eve”)
6. Lee Jae-wook (“Alchemy Of Souls”)
7. Cha Ye-ryun (“Gold Mask”)
8. Seohyun (“Jinxed At First”)
9. Lee Joon (“Bloody Heart”)
10. Kang Han-na (“Bloody Heart”)

Semua best!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERGood Data

‘Alchemy Of Souls’ Drama Popular, Seo Yeji Dinobat Pelakon Paling Trending Kini


Sudah lebih 30 tahun dalam industri, pelakon Kim Hye-soo sudah berfikir untuk bersara?

ARTIKEL BERKAITAN
Yoo Seonho Dedah Pernah Menangis Ketika Berlakon Dengan Kim Hyesoo Atas Sebab Ini

Terbaru pada 16 Mac, Kim Hye-soo telah tampil dalam saluran YouTube ‘by PDC’, di mana pelakon itu pergi melawat Song Yoon-ah dan berborak mengenai cabaran dalam dunia lakonan. Pada awalnya, Kim Hye-soo mengimbas kembali sewaktu penggambaran drama “Under the Queen’s Umbrella”.
Kongsinya,

Saya bekerja keras untuk drama itu. Selama 9 bulan saya tidak melakukan atau melihat apa-apa. Apa yang saya lakukan hanyalah menumpukan perhatian kepada skrip saya. Sejujurnya, ia adalah satu perjuangan. Bahagian yang terbaik ialah sebaik penggambaran selesai, saya tidak perlu terus menghafal skrip saya.
Sambung pelakon berumur 52 tahun itu lagi,
Saya bukan seseorang yang mahu hidup 100 tahun. Tetapi untuk projek ini, 9 bulan itu terasa seperti 3 tahun bagi saya. Seperti saya sudah tua 3 tahun semasa penggambaran. Saya tidak menyesali apa-apa. Ia adalah yang terbaik saya boleh lakukan masa itu.

Kemudian, Kim Hye-soo juga turut menyebut tentang pemikirannya untuk bersara selepas selesai penggambaran buat drama tersebut,
Ia sebenarnya adalah pejalanan dan pertempuran yang sunyi. Ada masanya saya mahu mengalah. Saya fikir ‘Sudah tiba masanya untuk saya berhenti’, ‘Saya tidak boleh terus seperti ini’ dan lain-lain. Tetapi walaupun begitu, penonton akan berfikir ‘Dia Kim Hye-soo, dia boleh melakukannya’. Saya tidak terlalu keras pada diri saya tapi saya harus mengaku, ia sunyi.
Semoga Kim Hye-soo akan pilih jalan yang terbaik buat dirinya..

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Saya Sunyi” – Kim Hyesoo Akui Terfikir Untuk Bersara Lepas Tamat ‘Under The Queen’s Umbrella’


Selepas sahaja tamat latihan khidmat ketenteraan yang diwajibkan ke atas semua lelaki Korea, ramai ternanti-nanti naskhah terbaru yang akan diterajui oleh pelakon lelaki terkenal Ji Changwook. Setelah dua tahun menyepi, sudah pasti ramai penonton K-Drama yang rindu ingin melihat muka kacak lelaki itu menghiasi skrin televisyen mahupun komputer riba mereka.
Ji Changwook ini sememangnya dilahirkan untuk berlakon! Kesemua drama yang dilakonkannya pasti menjadi buah mulut penonton, contohnya drama seperti ‘Empress Ki’ (2013), ‘Healer’ (2014), ‘The K2’ (2016), dan ‘Suspicious Partner’ (2017). Tak kisahlah babak aksi mahupun romantik, lakonannya tidak pernah mengecewakan!

Terbaru, Ji Changwook mengumumkan bahawa dia akan kembali ke dunia lakonan menerusi drama ‘Melting Me Softly’ di mana cerita ini menekankan hubungan romantik di antara seorang lelaki dan perempuan yang menyertai satu projek pembekuan manusia selama 24 jam. Tapi yang misterinya apabila mereka sedarkan diri, keduanya sudah berada 20 tahun kehadapan.

Kesan sampingan daripada projek itu, suhu badan mereka berdua tidak boleh melebihi 33°C dan mereka mesti mengawal kondisi tubuh badan mereka untuk kekal hidup. Jadi, wataknya sahaja yang mengalami masalah ini. Ji Changwook dalam kehidupan sebenar sihat sahaja! (tajuk untuk tujuan umpan)

Turut menyertai Ji Changwook ialah pelakon wanita Won Jinah. Mereka berdua telah diberikan tanggungjawab untuk mengemudikan drama ini. Kalau nak tahu, Ji Changwook terkenal sebagai seorang pelakon yang pandai memilih drama lakonannya, Jadi nak tahu sama ada pilihan Ji Changwook ini menjadi, jangan lupa saksikan drama ini bermula 28 Sepetember ini di saluran tVN!
Sumber: Kpopmap

Suhu Badan Ji Changwook Tidak Boleh Melebihi 33°C?


Anda perasan tak yang Kim Ju-hun sudah banyak muncul di dalam K-Drama pada tahun ini?

ARTIKEL BERKAITAN
"Sedih Lihat Ending" - Ok Jayeon Kongsi Kemungkinan Musim 2 'Big Mouth'

Dari kemunculan istimewa dalam “Extraordinary Attorney Woo” hingga ke “Big Mouth”, kesemua naskhah yang disertainya pasti menemui kejayaan. Bakal menyertai produksi “Ask The Stars” dan “Dr Romantic 3”, lelaki ini akan menghabiskan 2022 dengan penggambaran.
Ulas Kim Ju-hun dalam sebuah temubual baru-baru ini,

Saya setuju muncul dalam ‘Extraordinary Attorney Woo’ walaupun tidak melihat skrip, selepas mendengar ia bakal diarahkan oleh Yoo In-shik. Kami bekerja bersama dalam ‘Dr. Romantic’ dan dia yang membuatkan seseorang bernama Kim Ju-hun menjadi pelakon. Agak malu saya bernasib baik untuk menyertai projek yang diterima ramai. Saya gembira anda menyukai drama itu walaupun saya hanya muncul sekejap sahaja. Saya berasa bahawa saya bertuah.

Tambahnya lagi,

Bersyukur yang saya mendapat skrip ‘Ask The Stars’ dan ditawar watak yang menimbulkan rasa ingin tahu, jadi saya mahu melakukannya. Ianya diarahkan oleh Park Shin-woo, yang mempunyai hubungan rapat dengan saya, lantas saya mahu berlakon dengan seronok di sana. Saya akan merakam dengan gembira ‘Dr. Romantic’ sehingga tahun hadapan bersama keluarga yang akan dijumpai semula. Disebabkan kita sudah kembali normal selepas COVID-19, saya mahu bercuti seketika.
Adakah dia akan membawa watak yang sama? Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBER10 Asia

Kim Juhun Kongsi Bakal Kembali Dalam ‘Dr. Romantic 3’


Ramai peminat Big Bang sedang menantikan kepulangan artis kegemaran mereka itu daripada latihan khidmat ketenteraan yang diwajibkan kepada semua lelaki Korea yang layak. Mereka semua tak sabar menunggu buah tangan baru daripada kumpulan yang terkenal dengan lagu “Fantastic Baby”, “Bang Bang Bang”, “Lies” dan banyak lagi.
Seperti yang diketahui, salah seorang ahli kumpulan itu iaitu Seungri telah pun menarik diri daripada Big Bang beberapa bulan yang lepas. Kini, kumpulan itu hanya tinggal empat orang anggota iaitu G-Dragon, T.O.P, Daesung dan Taeyang.

Walaubagaimanapun, baru-baru ini T.O.P sepertinya telah memberi hint bahawa dia tidak akan kembali lagi ke dunia seni. Menerusi entri di laman Instagramnya itu, salah seorang daripada individu telah meninggalkan komen berbunyi, “Jangan berangan nak kembali lagi dalam industri ini. Berhenti kemas kini di Instagram dan muhasabah diri sendiri.”

Mungkin geram, T.O.P membalas, “Ya! Tuhan! Saya memang tiada niat untuk kembali. Lihat sahajalah gambar binatang ini.”

Rata-rata netizen ‘speku’ yang mungkin dia benar-benar akan meninggalkan dunia seni atau pun mungkin dia membalas komen itu dalam keadaan marah dan tidak berfikir secara waras. Pun begitu, dia sudah pun memadam komennya itu dalam entri tersebut.
Sumber: Allkpop

T.O.P Big Bang Beri ‘Hint’ Mahu Tinggalkan Dunia Seni?


Siapa yang tak gembira dengan berita perkahwinan Son Ye-jin dan Hyunbin kan?

ARTIKEL BERKAITAN
Tahniah! Hyunbin Umum Bakal Kahwini Son Yejin

Bukan sahaja peminat yang bersorak gembira, malah rakan selebriti nampaknya turut bersuka-ria dengan berita ini.
Selepas berkongsi mengenai berita gembira itu di Instagram, rakan-rakan Son Ye-jin menbanjiri ruangan komen dengan pelbagai ucapan tahniah.

View this post on Instagram

A post shared by 손예진 (@yejinhand)

Tulis Song Yoon-ah,

Yejinnie….. mari bersembang apabila berjumpa nanti~~~~~
Ucap Oh Yoon-ah,
Ya, tahniah, Ye-jin, Sya gembira untuk awak~!!! !!
Selit Lee Jung-hyun,
Yay~~~ Yejinnie, saya menangis tak berhenti~~! Bin dan awak akan menjadi pasangan paling cantik sekali.
Lee Min-jung pula,
Boom boom boom~~~~ Ia adalah bunyi tahniah dek keseronokan: boom boom boom boo roo boom boom.

Gembira kan mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Bin, Tolong Gembirakan Yejin” – Bakal Berkahwin, Rakan Selebriti Beri Ucapan Tahniah Buat Son Yejin


Siapa yang tak seronok kalau dapat berjumpa dengan selebriti kesukaan kan?

ARTIKEL BERKAITAN
"Ingat Awak Muda Lagi Ke?" - Kim Jongkook 'Serang' Song Jihyo

Terbaru, seorang warga Malaysia yang bekerja di Korea kini bernama Naufal Omar telah berkongsi dengan lebih lanjut mengenai pertemuan bersama Song Ji-hyo atas sebab kerja.
Menerusi akaun media sosialnya, lelaki itu yang bekerja sebagai pereka grafik di syarikat induk Glutanex di Korea mendedahkan bagaimana dia berhadapan dengan pelakon wanita tersebut yang juga merupakan duta jenama kecantikan berkenaan bagi membentangkan ideanya.

Jelasnya semasa di awal perjumpaan, Song Ji-hyo yang terkenal dengan karakter ‘blank’ telah tersilap menyapa ‘Good Morning’ meskipun waktu sudah pun menunjukkan jam 4 petang.

@naufalomar one of the most memorable moment #SongJiHyo #songjihyoxglutanex #songjihyofan #glutanex #fyp #korea #workinkorea ♬ original sound – Naufal Omar

Semasa pembentangan itu, wanita berkenaan turut menyumbangkan idea dan memberikan kunci yang boleh diubah supaya lebih bersesuaian lantas mengurangkan rasa gementar pemuda itu,
Cara dia membalas membuatkan saya kurang berasa gementar dan ideanya sangat membantu.

View this post on Instagram

A post shared by Glutanex Official (@glutanex.official)

Seperti yang kita semua kenali, Song Ji-hyo kemudiannya tanpa sengaja memanggil Naufal dengan nama ‘Rafael’ dan memohon maaf kerana tersilap.
Bukan itu sahaja, pelakon itu turut memberikan sekotak coklat buat Naufal bersempena dengan Hari Kekasih yang baru sahaja berlalu.
Comel lah!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

“Kami Berbual..” – Dapat Bekerja Bersama Di Korea, Pemuda Malaysia Ini Puji Kebaikan Song Jihyo


Tidak dinafikan bahawa K-Drama kerap mengambil tema idola atau K-Pop sebagai rencah utama dalam plotnya. Disebabkan itu, banyak naskhah yang membawa kisah kesusahan mereka dalam mencapai cita-cita sekaligus mengecap populariti di dalam arena itu.
Walaubagaimanapun, meskipun K-Pop popular di seluruh dunia namun drama yang bertemakannya seperti kurang mendapat sambutan ramai. Mengapa agaknya naskhah sebegini terus dihasilkan meskipun meraih rating yang rendah hingga 0%?

Sebagai contoh, “IDOL: The Coup” yang sedang ditayangkan kini di saluran JTBC hanya mampu bepuas hati dengan catatan bawah 1% pada saban episod walaupun disertai oleh selebriti seperti Hani (EXID), Exy (Cosmic Girls), dan Solbin (LABOUM) serta pelakon Kwak Si-yang.

Malah “Imitation” dan “Let Me Be Your Knight” juga merupakan antara naskhah mengenai idola yang kurang mendapat perhatian peminat K-Drama selain terpaksa berpuas hati dengan rating rendah.
Pun begitu, hal ini bukanlah suatu yang normal pada suatu ketika dahulu memandangkan drama seperti “Dream High” dan “You Are Beautiful” berjaya mencipta fenomena semasa tayangannya.

Menurut pendapat wakil industri drama, drama mengenai terus dihasilkan meskipun meraih rating rendah adalahmungkin kerana ia merupakan platform untuk idola dalam dunia nyata beralih ke dunia lakonan. Tak pun, ianya kurang mendapat sambutan kerana idola yang diterajuinya bukan merupakan artis popular.
Apa pun, masih ramai yang menyukai drama sebegini. Bagaimana dengan pendapat anda?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewspim

Raih Rating Serendah 0%, Kenapa Drama Tentang Idola K-Pop Kurang Dapat Sambutan?


Nampaknya, makin ada banyak lagi drama Korea yang boleh ditonton di Netflix nanti!

ARTIKEL BERKAITAN
Perhatian! Pelbagai Genre & Pelakon Hebat, 9 K-Drama Ini Akan Tayang Oktober Nanti

Drama seperti “Jirisan” dan “Cleaning Up” yang sebelum ini ditayang hanya melalui laman penstriman tertentu, kali ini akan menemui penonton di Netflix.
Jom lihat 4 K-Drama yang akan ditayangkan di Netflix pada Oktober ini:

JIRISAN – 23 OKTOBER

Drama “Jirisan” yang ditayangkan pada 2021 lepas, membawa kisah renjer hutan yang melakukan kerja menyelamat di pergunungan Jiri. Ianya dibintangi pelakon hebat Jun Ji-hyun, Ju Ji-hoon, Jo Han-chul dan ramai lagi.

MISSING: THE OTHER SIDE – 12 OKTOBER

“Missing: The Other Side” adalah drama fantasi misteri ini berlatar belakangkan sebuah perkampungan yang dihuni oleh roh yang hilang ketika mereka masih lagi hidup. Bagi membongkar misteri ini, sekumpulan individu telah berkumpul bagi mencari mayat yang hilang dan cuba mencari tahu nasib mereka sebelum dibawa ke sana. Ianya dibintangi Ko Soo, Heo Jun-ho dan Ahn So-hee.
CLEANING UP – 20 OKTOBER

“Cleaning Up” membawa kisah cabaran tiada batas yang tidak dijangka oleh tiga wanita pencuci yang melompat ke dalam peperangan saham selepas terdengar maklumat dalaman pada suatu hari. Di antara kehidupan dan kelangsungan hidup, ia menceritakan kisah tiga pekerja pembersihan yang memegang lembing ‘melonjak ke depan’ di sebelah tangan dan ‘terdesak’ di tangan yang sebelah lagi. Drama ini akan diterajui Yum Jung-ah, Jeon So-min, Kim Jae-hwa, Lee Mu-saeng dan Na In-woo.
SHOOTING STARS – 12 OKTOBER
https://www.youtube.com/watch?v=zTsQvZfIJgY
“Shooting Stars” ialah drama komedi romantik tvN tentang mereka yang bekerja di belakang tabir dalam industri hiburan. Ianya diterajui oleh Lee Sung-kyung sebagai Oh Han-byul, ketua pasukan PR di sebuah agensi hiburan, dan Kim Young-dae yang memainkan watak sebagai musuhnya, bintang senarai A yang membuat masalah, Gong Tae-sung.
Makin banyak la koleksi K-Drama nak tonton ni!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Ada ‘Shooting Stars’ & ‘Cleaning Up’, 4 K-Drama Ini Boleh Ditonton Di Netflix Pada Bulan Oktober


Saluran TV Chosun akhirnya menayangkan drama baru iaitu “Red Balloon” baru-baru ini.
Sinopsis
“Red Balloon” membawa kisah Jo Eun-kang (Seo Ji-hye) yang bercita-cita untuk menjadi seorang guru tapi sebaliknya hanya menjadi seorang tutor selepas gagal dalam ujian penilaian.

Persahabatan ke permusuhan
[Amaran SPOILER]
Episod awal ini membawa kisah mengenai sahabat yang mengharungi rintangan dan kegembiraan bersama sejak sekolah hingga dewasa kini. Walau bagaimanapun, konflik antara mereka bermula kini apabila suami Han Ba-da (Hong Soo-hyun) menunjukkan minat buat Jo Eun-kang dan sepertinya perkahwinan mereka bermula dengan penipuan.

Tak cukup dengan itu, teman lelaki Jo Eun-kang juga tidak menghargai wanita itu dan kerap menipu dan mengeluarkan kata-kata yang menyakitkan.

Rating baik
Untuk episod pertama, “Red Balloon” berjaya meraih rating yang memberangsangkan iaitu 3.7% sebelum meningkat ke 4.5% ketika tayangan episod keduanya.
Melihatkan respon penonton, rata-ratanya memberikan pujian dek plot yang mendebarkan. Malah lakonan yang ditonjolkan oleh Seo Ji-hye dan Hong Soo-hyun turut membuatkan ramai yang bersimpati dengan hubungan mereka.
Korang dah tonton ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Konflik Persahabatan & Cinta, Episod Awal ‘Red Balloon’ Raih Rating Baik


Kalau dah orang asyik puji, takkan lah Park Bo-gum sendiri tak sedar kan?

ARTIKEL BERKAITAN
Hampir 10 Tahun Bersama Agensi, Kini Park Bogum Bakal Bawa Haluan Sendiri

Pelakon Park Bo-gum baru-baru ini berkongsi bersama Harper’s Bazaar, dalam satu sesi temu bual, mengenai pandangannya terhadap persona yang dimiliki dan bagaimana dia mengekalkannya.

Menerusi video, “Here Is How To Get Close To Park Bogum”, dia ditanya mengenai persona yang dimiliki. Dengan rasa segan dan ragu-ragu, dia menjawab,
Saya tahu saya tampan. Saya rasa persona saya adalah, mata, hidung dan bibir saya. Kekuatan saya pula, saya rasa saya pandai bergurau senda dan ketawa, saya boleh makan dan tidur dengan baik. Kelemahan saya pula, saya rasa, saya ada terlalu banyak benda yang saya ingin makan. Saya makan banyak.

Park Bo-gum juga berkata,
Muka saya akan tampak berbeza setiap hari saya lihat di cermin. Hari ini saya bangun dan melihat wajah saya di cermin, “Oh! Muka saya tidak bengkak hari ini!”. Ini kerana, saya minum segelas susu semalam sebelum saya tidur supaya muka saya tidak kelihatan bengkak hari ini.

Kalau dah handsome tu, macam mana pun handsome juga…
Untuk pengetahuan, tahun depan Park Bo-gum bakal tampil dalam filem “Wonderland”. Nantikan okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

“Saya Tahu Saya Kacak…” – Park Bogum Kongsi Pandangan Mengenai Persona Diri


Sebagai seorang selebriti, Han So-hee nampaknya setia membalas jasa peminat yang sering menyokongnya.

ARTIKEL BERKAITAN
"Tatu Betul Ke Tu?" - Peminat Teruja Lihat Badan Han Sohee Dipenuhi Tatu

Baru-baru ini, Han So-hee telah pergi ke Paris, bagi menghadiri acara jenama aksesori mewah ‘Boucheron’.
Semasa di Paris, pelakon itu nampaknya dengan rela hati menunaikan permintaan peminat untuk menandatangani autograf di jalanan dan sentiasa murah dengan senyuman.

Dalam satu video yang dikongsi peminat di TikTok, Han So-hee dilihat duduk dan berlutut di atas tanah bagi memberikan tandatangannya, meraih pujian ramai atas sikap rendah diri dan mesranya kepada peminat.

Han Sohee signed a polaroid and phone case for a fan. Our pretty Sohee
: phonecase too? Really?
https://t.co/v196uzTTl6#HanSohee #한소희 pic.twitter.com/vMya5sCZkD
— Han Sohee Global (@hansoheeglobal) July 7, 2023
Meninjau di ruangan komen, netizen rata-rata memuji pelakon berumur 29 tahun itu dengan menulis,

Apabila dia melutut untuk menandatangani foto itu adalah sangat comel.

Dia sangat rendah diri sampai sanggup melutut. Saya sayang dia!

Awak sangat bertuah. Han So-hee juga sangat sweet kepada peminatnya.

Cantiknya Han So-hee!
Untungnya peminat tu!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInsight

“Sanggup Dia Melutut” – Tak Sombong, Ramai Puji Cara Han Sohee Layan Peminat


Siapa pernah layan filem “Ditto” yang ditayangkan pada tahun 2000 dahulu?
Pada 14 April, barisan pelakon bagi filem pembuatan semula “Ditto” berjudul “Sympathy” telah pun disahkan. “Sympathy” mengikuti kisah seorang wanita yang hidup pada penghujung 1970-an yang hidupnya terjalin dengan seorang lelaki yang hidup pada masa kini, selepas dua individu secara tidak sengaja dihubungkan melalui radio lama. Ianya akan diterajui oleh Yeo Jin-goo, Kim Hye-yoon, Cho Yi-hyun, Na In-woo dan Bae In-hyuk.

Pertama sekali, Yeo Jin-goo akan memegang watak Moo-nui, seorang pelajar yang kembali dari jabatan kejuruteraan mekanikal. Manakala Kim Hye-yoon akan membawa watak Han-sol yang akan menunjukkan daya tarikan yang tidak dapat dilupakan dan juga merupakan cinta pertama Moo-nui.
Kemudian, Cho Yi-hyun telah dipilih untuk membawa peranan pelajar Jabatan Sosiologi pada semester ke-21. Dia dijangka akan melakonkan watak yang berbeza sama sekali dengan drama bersiri Netflix “All Of Us Are Dead”. Na In-woo pula akan berperan sebagai Yeong-ji, teman rapat mesra kepada Moo-nui dan akhir sekali Bae In-hyuk akan menyertai sebagai watak Eun-seong, kawan rapat yang mencurigakan.

Sementara itu, “Sympathy” akan memulakan penggambarannya pada Mei ini, selepas pemilihan barisan pelakon penuh telah disahkan.

Sama-sama kita nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Yeo Jingoo, Kim Hyeyoon, Cho Yihyun & Na Inwoo Sah Terajui Filem Remake ‘Ditto’


Baru-baru ini, isu perkahwinan Song Joong-Ki bersama pasangan masih lagi hangat diperkatakan di media sosial. Namun, kerjayanya sebagai seorang pelakon tidak terjejas.

ARTIKEL BERKAITAN
Song Joongki & Katy Louise Saunders Bakal Timang Anak Perempuan?

Terkini, pelakon Song Joong-ki telah menjalani tiga penggambaran filem yang bakal ditayangkan tak lama lagi.
Antara filem yang dibintangi oleh lelaki itu adalah “Bogota: City Of The Lost” dan “Hwaran” di mana penggambaran kedua-dua filem berjalan pada tahun lepas. Manakala, filem “Ro Ki-wan” memulakan penggambarannya baru-baru ini.

Sedikit sinopsis filem “Hwaran”, naskhah bergenre nior ini mengisahkan tentang dua lelaki yang bermati-matian berjuang untuk melarikan diri dari realiti tanpa ada masa depan. Untuk pengetahuan korang, Song Joong-ki memegang watak sebagai Chi-gun iaitu bos tengah bagi organisasi yang mempercayai dan memimpin Yeon-gyu. Namun, watak ini sedikit berbeza dengan wataknya yang sebelum ini.

Begitu juga dengan filem, “Bogota: City Of The Lost” mengisahkan tentang orang yang memulakan tawaran berbahaya untuk terus hidup di Bogota iaitu tanah terakhir untuk kehidupan tanpa harapan. Selepas berhijirah ke Bogota, pada usia 19 tahun, Guk-hee (lakonan Song Joong-ki) menjalani kehidupannya yang bergelora dan menguasai daerah tersebut.

Selepas Song Joong-ki mengumumkan tentang perkahwinannya, pelakon itu akan menjalani penggambaran di Hungary selama dua bulan bermula pada bulan ini. Filem ini merupakan adaptasi dari filem novel iaitu Jo Hae-jin “I Met Ro Ki-wan” dimana watak Song Joong-ki sebagai pembelot Korea Utara.
Info tambahan, Song Joong-ki dikhabarkan akan melangsungkan perkahwinan pada Mac nanti tapi agak mustahil kerana pelakon itu sibuk melakukan penggambaran di Hungary.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

Meski Sibuk Dengan Persiapan Perkahwinan, Song Joongki Bakal Muncul Dalam 3 Filem Pada Tahun Ini


Kalau dah namanya idola K-Pop, kita memang tak boleh nafikan lagi kebolehan dan bakat mereka dalam nyanyian dan tarian.  Tapi, ada juga dalam kalangan idola K-Pop yang sebenarnya punyai bakat dari segi lakonan!
Aura idola-idola ini pasti lebih mampu menarik perhatian peminat jika mereka mula memasuki bidang lakonan. Rupa-rupanya banyak drama atau filem lakonan je K-Pop yang sehingga kini masih menjadi sebutan dalam industri tau! Jom kita tengok drama atau filem mana yang ‘worth to watch’!

1.IU
Filem “Broker” lakonan IU merupakan antara filem yang korang wajib tonton! Filem yang mengisahkan mengenai sebuah kotak bayi yang membolehkan bayi di dalamnya itu, dijaga oleh sesiapa sahaja. Macam menarik kan? Kalau korang nak tahu, filem ini juga tercalon dalam anugerah Cannes Film Festival tau! Jadi, korang pergi tengok sekarang okay!

2. D.O EXO
Terus dan terus berjaya meraih perhatian dalam dunia lakonan, maknanya bakat lakonan D.O terserlah! Filem “My Annoying Brother” yang menggandingkan D.O bersama Jo Jung-suk ini, membawa genre komedi. Mengisahkan mengenai Doo-young (D.O) yang kehilangan penglihatannya secara kekal sewaktu pertandingan judo. Watak yang D.O bawa kali ini dilihat sangat mencabar kerana perlu menunjukkan cabaran yang dihadapi oleh mereka yang kehilangan keupayaan melihat. Untuk yang belum tengok filem ini, korang wajib tengok!

3. Taec-yeon 2PM
Watak baik boleh, watak antagonis pun boleh! Taec-yeon kini amat dikenali dalam kalangan produksi dan juga para pelakon hebat.
Bukan senang nak bawa watak sebagai seorang yang ‘psycho’ kan? Watak Taec-yeon dalam siri Netflix, “Vincenzo” sebagai Jang Jun-woo, iaitu pewaris bagi syarikat, Babel. Kali ini, lakonan Taec-yeon amat dipuji kerana ekspresi wajah dan personalitinya perlu berubah setiap masa dalam siri ini. Bagi yang belum tengok macam mana Taec-yeon jadi ‘psycho’, korang kena layan sekarang!

4. Park Hyung-sik ZE:A
Selalu digandingkan dengan pelakon wanita hebat, Park Hyung-sik juga merupakan antara ‘hero’ K-Drama kegemaran ramai. Bagi yang belum tengok drama “Nine: 9 Times Time Travel”, korang kena tengok sekarang!
Drama yang bergenre misteri ini, mengisahkan mengenai watak Park Sun-woo (Lee Jin-wook) yang mengembara dalam jangka masa yang berlainan demi untuk mengubah apa jua tragedi yang menimpa orang tersayang. Park Hyung-sik membawa watak sebagai Park Sun-woo dalam jangka masa 90-an. Kalau korang nak tahu kesudahan drama ini, pergi tengok sekarang!

5. Eunji APINK
Rupa cantik, suara sedap, pandai menari… Semua boleh lah Eun-ji ni! Menerusi drama “Reply 1997”, lakonan Eun-ji sememangnya layak dipuji. Bergandingan dengan Seo In-guk, Eun-ji membawa watak sebagai Shi-won yang sangat meminati ‘boyband’ H.O.T.
Drama ini turut berjaya melonjakkan nama Eun-ji, malah dia turut memenangi anugerah “Best New Actress” tau! Rugi kalau korang tak cuba tengok!

6. Lee Jun-ho 2PM
Mula memberi imej yang baik menerusi “Wok Of Love”, Lee Jun-ho terus mengorak langkah dalam industri lakonan. Korang kena cuba tengok lakonan Lee Jun-ho dalam “Homme Fatale”. Kali ini, watak yang dibawanya nyata berbeza kerana watak Huh Saek merupakan seorang putera zaman Joseon yang kelakar! Bukan selalu boleh tengok Lee Jun-ho buat lawak kan?

7. Irene RED VELVET
Hm.. bila lagi Irene nak berlakon ni.. Buat korang yang tak tahu, Irene sebelum ini pernah membintangi drama “Double Patty” yang mengisahkan mengenai Lee Hyun-ji dan juga Kang Woo-ram (Shin Seung-ho) yang menghadapi cabaran dalam menggapai impian.
Irene membawa watak sebagai seorang pelayan di sebuah gerai makanan dan lakonannya menerusi drama itu, sangat mengagumkan! Bukan selalu tengok idola jadi ‘waitress’ kan?

8. Jung Jin-young B1A4
Lama tak dengar pasal Jung Jin-young kan? Ha, supaya korang tak lupa siapa idola dari kumpulan B1A4 ini, korang wajib tengok drama lakonannya!
Memegang watak sebagai Dong Hyu dalam “The Dude In Me”, yang merupakan seorang pelajar dan terlibat dalam kemalangan jalan raya lalu koma, bersama Pan Soo (Park Sung-woong). Sewaktu mereka berdua koma, roh Pan Soo memasuki jasad Dong Hyu dan membantunya untuk menjadi lebih berani apabila berhadapan dengan kaki buli. Wah… main tukar jasad eh! Korang jangan lupa tengok!

9. Miyeon (G)I-DLE
Waw, Mi-yeon berlakon eh! Memegang watak sebagai Yoo Ha-young, dalam drama “Replay”,yang merupakan seorang vokalis bagi satu kumpulan nyanyian di satu sekolah. Ha-young dan kumpulan nyanyiannya cuba mengorak langkah ke industri muzik yang sebenar. Mampu ke tak dorang jadi kumpulan penyanyi? Kalau korang nak tahu, korang kena tengok “Replay” okay!

10. Yoona GIRLS’ GENERATION
Korang mesti dah banyak ‘keep up’ dengan drama lakonan Yoona Girls’ Generation kan? Tapi, korang wajib tengok satu drama lakonan Yoona waktu dia masih rookie dulu! Drama “Love Rain” yang mengisahkan mengenai dua pelajar dari Universiti Keimyung di Dae-gu.
Yoona memegang watak sebagai Jung Ha-na dan bergandingan bersama Jang Keun-seuk yang memegang watak sebagai Seo Joon. Drama ini memang boleh buat jiwa korang meruntun…

Jangan lupa kongsi dengan kami, drama lakonan idola mana lagi yang best tau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

Tonjol Bakat Selain Menyanyi & Menari, Ini 10 Drama Lakonan Idola K-Pop Wajib Ditonton


Semalam diumumkan bahawa Eun-hyuk Super Junior telah disahkan positif COVID-19 dan yang menjadi kontak rapat telah melakukan ujian PCR dengan segera.
Disebabkan idola itu telah menyertai rakaman “Running Man” pada 17 Januari lalu, kesemua ahli dan staf program tersebut telah menjalani ujian COVID-19.

Terbaru, menerusi kenyataan yang dikeluarkan oleh agensi Song Ji-hyo, wanita itu terpaksa menjalani kuarantin 10 hari selepas menjadi kontak rapat dan tidak akan menyertai rakaman “Running Man” pada 24 dan 25 Januari ini.
Ini berikutan wanita itu yang tidak mendapatkan suntikan vaksin lagi memandangkan sejarah alergi yang dimilikinya sejak kecil.

Kenyataan penuh:

Hello, ini ialah Creative Group ING.
Kami ingin menyampaikan mengenai ketidak hadiran Song Ji-hyo pada rakaman SBS ‘Running Man’.
Semasa rakaman program pada 17 Januari lalu, telah disahkan pada 20 Januari bahawa terdapat pertemuan dengan individu positif COVID-19. Selepas berita itu disampaikan, ujian PCR telah dilakukan dengan kadar segera.
Keputusan yang diterima ialah negatif namun bagi mengambil langkah berjaga-jaga, jadual yang telah dijadualkan akan dibatalkan supaya Song Ji-hyo dapat menjalani kuarantin selama 10 hari. Maka, Song Ji-hyo tidak dapat menghadiri rakamn ‘Running Man’ yang dijadualkan pada 24 dan 25 Januari.
Dalam pada itu, kami ingin menjelaskan sebab perlu kuarantin kendiri selama 10 hari. Song Ji-hyo telah didiagnos dengan ‘alergi terhadap ubatan barat’ semasa kecil. Bahkan pada 2011, semasa jadual yang padat, dia pernah mengalami situasi yang genting seperti tompokan pada badan dan kesesakan nafas selepas menerima suntikan Ringer di dalam situasi di mana rawatan fizikal sangat diperlukan. Terdapat rekod bilik kecemasan bagi menerima rawatan dek situasi cemas ini. Sejak itu, reaksi berkaitan antibiotik sering berulang.
Oleh sebab itu, selepas rundingan panjang dan mengikut pendapat pakar perubatan, Song Ji-hyo terpaksa berfikir dengan lebih teliti untuk mendapatkan vaksin untuk COVID-19.
Kami akan terus mengikut peraturan kuarantin yang dikeluarkan penguatkuasa kesihatan dan melakukan yang terbaik bagi memastikan kesihatan dan keselamatan pelakon kami. Kami akan menurut segala permintaan yang diperlukan oleh penguatkuasa kuarantin.
Terima kasih.
Bukan sengaja tak nak ambil, semoga semuanya baik-baik sahaja.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Perlu Kuarantin 10 Hari Dek Jadi Kontak Rapat, Agensi Dedah Sebab Song Jihyo Belum Divaksin


Bukan sahaja peminat K-Drama malahan pelakon Han So-hee sendiri tidak menyangka bahawa dia akan menempa populariti yang ‘panas’ dek penangan drama “The World Of The Married”.
Pun begitu, dalam kebahagiaan tersebut, wanita itu mengakui bahawa dia mengalami kesukaran dalam menjayakan watak Yeo Da-kyung iaitu seorang wanita perampas. Sampaikan Han So-hee dedah dia tidak mahu berkahwin kerana terkesan dengan kandungan drama itu.

Tapi kecurangan bukan sahaja alasan yang membuatkan wanita itu takut dengan perkahwinan kini.

Saya tidak rasa saya boleh berkahwin, bukan sahaja disebabkan kecurangan. Melihatkan watak Go Ye-rim dan Son Jae-hyuk, terlampau banyak syak wasangka, kegelisahan, ketidakpercayaan dan rasa kekurangan dalam perkahwinan mereka.
Kerana “The World Of The Married”, mata Han So-hee mula terbuka luas mengenai masalah di antara pasangan suami isteri.
Drama ini menggambarkan proses yang sangat terperinci mengenai perpecahan sebuah keluarga. Saya sampaikan terfikir sama ada saya boleh berkahwin nanti.

Perkara ini bukan sahaja membelenggu dirinya sebagai antara watak dalam drama tersebut malahan rakan-rakannya turut dibelenggu dengan masalah ini secara realitinya.
Kebanyakan rakan saya tidak mahu bercinta selepas menonton drama ini. Malah ada seorang rakan saya yang mempunyai anak menceritakan bahawa dia mengalami masalah emosi kerana ‘The World Of The Married’.
Hebat betul penangan “The World Of The Married”!

Dek Masalah Rumah Tangga Dalam ‘The World Of The Married’, Han Sohee Dedah Tidak Mahu Berkahwin


Penonton Malaysia nampaknya dah termasuk dalam lubang “Start-Up” yang paling dalam sehingga tak terlepas untuk membuatkannya kekal di tangga teratas bagi rancangan TV popular.
“Start-Up” berlatarbelakangkan ‘Silicon Valley’ fiksyen Korea yang diberi nama ‘Sandbox’ dan ia membawa kisah mengenai individu yang terlibat dalam dunia syarikat ‘start up’. Malah ia diterajui oleh pelakon hebat seperti Kim Seon-ho, Kang Han-na, Nam Joo-hyuk dan Bae Suzy.

Sejak ditayangkan, “Start-Up” berjaya menawan hati penonton dan meraih rating yang baik pada saban episod. Malah drama ini juga kekal berada di tangga teratas dalam senarai rancangan popular di Malaysia sejak beberapa minggu lepas lagi sehingga susah juga drama Korea lain ingin melawannya. Hebat!
Kekal di tangga teratas di Netflix Malaysia
Tempat pertama di Netflix Malaysia kini
Ramai betul yang suka menonton “Start-Up” kan? Mungkin sebab plot atau pun lakonan hebat daripada barisan pelakonnya?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Utuh Di No 1, Hanya ‘Start-Up’ K-Drama Tersenarai Dalam Ranking Popular Netflix Malaysia Kini


Drama Korea ini memang berhantu betul! Lepas dah habis tonton satu drama, mesti akan ada drama lain yang dah tunggu giliran untuk dilayan pula. Kadang-kadang, ada yang ketagih sehingga tengok beberapa drama dalam satu masa. Sampai tak menang tangan!
Kini, admin nak kenalkan dengan satu drama yang baru sahaja ditayangkan dua episod. Walaupun masih lagi ‘hijau’ tetapi kebanyakan penonton yang sudah melihatnya memberikan ‘thumbs up’!

Drama “Catch The Ghost” membawa Moon Geunyoung kembali ke kaca televisyen selepas 4 tahun menyepikan diri. Siapa sahaja tak kenal pelakon genit ini? Mempunyai pelbagai drama popular di dalam genggaman antaranya ialah “Painter of the Wind”, “Marry Me, Marry!”, “Cinderella’s Sister” dan banyak lagi. Rata-rata peminat melahirkan rasa teruja mereka kerana sudah lama merindui wanita ini.

Seorang lagi teraju utama bagi drama ini ialah Kim Seonho yang kian popular setelah membintangi drama hit iaitu “100 Days My Prince” pada tahun lepas. Dia terus mencipta nama dan membuktikan verstaliti pada lakonannya menerusi drama komedi “Welcome to Waikiki 2”.
Sinopsis

“Catch the Ghost” membawa kisah Yooryung (Moon Geunyoung), seorang detektif amatur yang bercita-cita tinggi. Dia berusaha keras bagi mencari adik kembarnya iaitu seorang pesakit autisme yang telah lama hilang. Kerana membesar berdua dengan kembarnya itu di bawah jagaan neneknya, dia mempunyai rasa tanggungjawab yang besar kepada adiknya itu tambahan pula apabila neneknya sudah tiada.

Go Jiseok (Kim Seonho) pula mempunyai kemahiran dalam pelbagai seni mempertahankan diri seperti Taekwondo dan Hapkido. Dia juga berjaya menempatkan diri pada kedudukan pertama ketika di akademi polis namun bahagia tidak berpanjangan apabila dia terpakasa menjaga ibunya yang disahkan mengalami demensia.

Yooryung mempunyai fikiran dan pandangan yang sangat tajam dan dia menggunakan kelebihannya itu untuk menyelesaikan pelbagai kes jenayah sebagai seorang pegawai polis yang ditugaskan mengawal kereta api bawah tanah. Dengan bantuan Jiseok yang merupakan senior kepadanya, mereka bersama-sama menyelesaikan kes jenayah, namun kebanyakan masanya lelaki itu terpaksa ‘membersihkan’ segala kekalutan yang disebabkan oleh Yooryung.
Penonton beri komen positif
Kisah ini telah mencuit hati penonton tambahan apabila melihat personaliti kedua watak ini yang sangat berlainan. Yooryung sering melakukan sesuatu mengikut kepalanya sahaja manakala Jiseok pula membuat keputusan mengikut peraturan sedia ada dan logik akal. Walaupun baru sahaja menemui penonton tetapi “Catch The Ghost” telah berjaya memikat hati mereka dengan telatah kelakar watak-watak ini.

Agak memuaskan apabila drama ini berjaya meraih rating 4.1% pada episod pertamanya, Suatu rekod yang agak membanggakan bagi sebuah naskhah yang baru sahaja bermain di mata penonton. Nescaya, “Catch the Ghost” mampu untuk mencapai rating yang lebih tinggi apabila lebih banyak episodnya ditayangkan.
Siapa yang rindukan lakonan Moon Geunyoung, cepat-cepat tonton drama ini! Kalau rasa nak hilangkan tekanan, anda diwajibkan tonton “Catch the Ghost” kerana ia penuh dengan babak bersahaja dan kelakar.
Nah, beberapa klip kelakar untuk ‘goda’ anda supaya terpikat untuk tengok drama ini!

This scene makes every viewers laugh!

Drama Jenayah Tetapi Kelakar ‘Catch The Ghost’ Berjaya Pikat Hati Penonton Pada Awal Tayangannya!


Cho-rong APINK meluahkan perasaannya buat pertama kali sejak dia berdepan dakwaan tentang kontroversi buli di sekolah.
Pada 1 Januari, di ‘fancafe’ rasmi APINK, Cho-rong telah memuat naik satu entri yang mana dia meluahkan perasaannya mengenai kontroversi bulinya. Ini juga adalah kali pertama Cho-rong berbicara tentang isu ini selepas rakan sekelas ‘A’ yang didakwa sebelum ini, menuduhnya melakukan keganasan di sekolah dan mendakwa Cho-rong telah menamparnya berulang kali. Cho-rong menulis,

Saya akhirnya menulis di sini setelah sekian lama. Adakah anda semua telah menikmati Hari Tahun Baru yang gembira? Tahun lepas, saya menyebabkan ramai peminat kecewa dan bimbang, dan tahun itu adalah tahun di mana hati saya tidak gembira.
Kepada peminat yang kecewa dan berpaling daripada saya, saya minta maaf saya tidak dapat memberikan sebarang jawapan untuk seketika. Sejujurnya, saya pada mulanya menulis petikan yang panjang, dan berulang kali memadam dan menulisnya semula. Tetapi kemudian, saya berfikir tentang beratnya perkataan dan kerana saya bimbang kata-kata saya mungkin menjadi alasan dan menyebabkan salah faham lagi, jadi saya tidak dapat memberikan sebarang jawapan.
Selain itu, APINK baru-baru ini telah selesai mengadakan acara pertemuan bersama dengan peminat mereka, sempena ulang tahun debut ke-10 kumpulan itu. Cho-rong berkata,
Apabila saya memikirkan tentang ‘Panda’ (nama kelab peminat APINK) yang tidak dapat menikmati ulang tahun ke-10 kami sepenuhnya, hati saya terasa berat dan sakit. Saya bukanlah seorang yang sempurna dan bukan seorang yang tiada cacat cela, tetapi saya bekerja keras untuk berhati-hati dalam setiap perkara yang saya lakukan dan sentiasa bertindak dengan ikhlas. Tahun ini, sebagai ketua kumpulan APINK, saya akan bekerja keras supaya kami hanya dapat menyampaikan berita baik kepada peminat kami. Saya akan menjadi pemimpin yang lebih hebat dan kumpulan yang lebih hebat, supaya awak boleh keluar dan berbangga dengan mengatakan bahawa awak peminat APINK.

Mengakhiri ucapan buat peminat, Cho-rong menyatakan,
Mungkin tidak selesa untuk bercakap tentang topik berat seperti ini pada awal tahun baru, tetapi saya beranikan diri untuk menulis di sini kerana ia adalah sesuatu yang saya ingin katakan kepada awak. Saya tidak akan meminta awak untuk mempercayai saya atau menunggu saya lagi. Saya hanya akan bekerja keras.
Mengenai kes buli tersebut, Cho-rong telah menyaman ‘A’ kerana memfitnah dan mengancamnya dengan penyebaran maklumat palsu. Akhirnya, polis sendiri telah membuat kesimpulan bahawa ‘A’ telah mengancam Cho-rong dan membawa kes itu ke pendakwaan. Kemudian, pada November 2021, tuduhan yang dibuat terhadap Cho-rong telah dibuktikan palsu.

Semoga lepas ni dah tiada tuduhan yang sebegini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNate

Terpalit Kes Buli Di Sekolah, Chorong APINK Luah Perasaan Buat Pertama Kali


[Amaran: Perbincangan mengenai cubaan bunuh diri]
Mengejutkan apabila dikhabarkan bahawa pelakon Oh In-hye telah ditemui tidak sedarkan diri di rumahnya awal pagi tadi.
Menurut laporan Balai Polis Yeonsu Incheon dan Balai Bomba Songdo, wanita itu ditemui dalam keadaan diserang sakit jantung di kediamannya sekitar jam 5 pagi. Dia kemudiannya di bawa ke hospital berhampiran dan mendapatkan rawatan kecemasan seperti CPR sebelum dilaporkan kembali bernafas seperti biasa. Kini, siasatan lanjut sedang dijalankan mengenai insiden ini.

Rakan Oh In-hye menemuinya dan melaporkan kepada kami. Bagaimanapun, tidak pasti bagaimana dia boleh melawat rumahnya dan menjumpainya dalam keadaan sedemikian. Buat masa ini, dirumuskan bahawa dia cuba mengambil nyawanya sendiri.
Semasa sedang dalam perjalanan keluar daripada rumah tersebut, Oh In-hye tidak mempunyai denyutan nadi mahupun bernafas. Dalam laporan yang diterima, dia kembali bernafas selepas menerima rawatan CPR semasa dalam perjalanan ke hospital.

Untuk pengetahuan anda, Oh In-hye memulakan karier lakonannya menerusi filem “Sin Of A Family”. Sejak daripada itu, dia ada muncul dalam beberapa drama dan filem namun tidak mempunyai watak yang konsisten selepas filem “The Plan” pada tahun 2014.

Nantikan maklumat lanjut mengenai insiden ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest.

SUMBERStar Today

Ditebak Cuba Ambil Nyawa Sendiri, Pelakon Oh Inhye Diselamatkan Selepas Ditemui Tak Sedarkan Diri


Rindukan gandingan Yuri Girls’ Generation dan Jung Il-woo dalam “Bossam: Steal the Fate”? Nampaknya korang kena tonton “Good Job” di ENA kini.
Sinopsis
Drama penyiasatan romantik ini membawa kisah penyiasatan yang dilakukan si pewaris kaya, Eun Sun-woo (Jung Il-woo) dan Don Se-ra (Kwon Yu-ri) yang merupakan wanita kurang kemampuan.

Dua individu bergabung
[Amaran SPOILER]
Meskipun berlainan latar belakang, Eun Sun-woo menyiasat sambil menyembunyikan statusnya sebagai si kaya dan bertemu Don Se-ra, si miskin yang turut menjalani siasatan sambil menyorokkan kuasanya dapat melihat jauh.

Bersama-sama kedua mereka mula menjalani siasatan bersama walaupun mempunyai perbezaan yang ketara namun dengan sasaran yang sama.
Rating baik
Untuk episod perdana, “Good Job” berjaya meraih rating sebanyak 2.322% dan mengekalkan dalam lingkungan yang sama iaitu 2.219% ketika tayangan episod keduanya. Catatan ini merupakan satu angka baik buat sebuah drama yang baru bermula, jadi ramai yang menantikan perkembangan plot “Good Job” nanti.

Korang dah layan ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Drama Siasatan Romantik, Episod Awal ‘Good Job’ Raih Rating Baik


Siapa sangka Choi Jin-hyuk juga boleh memainkan watak komedi dengan baiknya, lihat sahaja respons positif yang diterimanya menerusi drama “Zombie Detective” yang sedang ditayangkan kini.
Dedikasi yang telus untuk babak unik
Choi Jin-hyuk ternyata berjaya menggambarkan perbezaan wataknya yang serius dan juga gelojoh, membuatkan drama itu menjadi unik. Lihat sahaja babak kelakar apabila dia menyiapkan sendiri rap bagi membuktikan bahawa Kim Moo-young sudah berjaya membetulkan pertuturannya yang teruk. Malah dalam babak lain, lelaki ini turut berjoget sakan dengan A.C.E sehingga berjaya membuatkan penonton ketawa bersama. Paling unik apabila babak aksinya berahkhir dengan dia menumbangkan musuh dengan membaling kad perniagaan ke arah mereka.

Dalam episod 6, dia berlawan dengan khinzir liar namun kalah dan jatuh berguling ke bawah gaung kerana kotnya yang digigit oleh binatang itu. Meskipun Kim Moo-young nampak berkarisma dengan suara yang rendah dan pandangan yang tajam tapi dia pasti akan senyum sampai ke telinga apabila melihat makanan kegemarannya, perut lembu mentah.

‘Zombi jambu’ yang nampak kacak dalam sut
Menerusi latihan yang intensif, Kim Moo-young berubah daripada penampilan yang bengis dan menakutkan kepada zombi yang nampak seperti manusia. Dilengkapi dengan topi bowler, kot panjang dan krim BB khas untuk warna kulit zombi, memang nampak macam model habis. Dalam episod 5, dia yang bernampilan kemas telah berjalan di jalanan dan ramai yang memandangnya dengan kagum. Terus membuak-buak tahap keyakinan dirinya!

Keserasian di antara zombi dan manusia
Choi Jin-hyuk berjaya menonjolkan keserasian menyegarkan dan menyeronokkan dengan Park Ju-hyun yang membawa watak Gong Seon-ji. Walaupun dia tidak suka dengan dirinya yang tegas pada awalnya dan sentiasa mengelak daripada berjumpa, mereka sebenarnya merupakan rakan sekerja yang baik apabila menjalankan siasatan.

Seronok betul melihat gelagat Kim Moo-young yang cuba menyembunyikan identiti zombi dengan berlagak ‘semanusia’ habis.
Jangan lupa saksikan “Zombie Detective” di KBS pada setiap Isnin dan Selasa!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBEROSEN

Lain Daripada Biasa, 3 Bukti Choi Jinhyuk Boleh Bawa Watak Komedi & Seram Dalam ‘Zombie Detective’


Kalau anda peminat Song Jihyo, pasti anda tahu dia mula mencipta nama sebagai pelakon K-Drama menerusi penampilannya dengan watak antagonis dalam “Princess Hour”. Bayangkan ramai gila yang membencinya kerana lakonan wanita ini sebagai Min Hyorin nampak begitu jahat sekali! Pun begitu, peminat rata-ratanya terkejut apabila mengetahui bahawa Song Jihyo adalah seorang yang sangat polos dalam dunia sebenar. Diri sebenarnya yang agak lucu itu mula dikenali ramai menerusi kemunculannya dalam rancangan “Running Man”.
Meskipun kebanyakan peminat daripada luar Korea seperti Malaysia lebih mengenali pelakon wanita itu kerana partisipasinya dalam rancangan hiburan tersebut, tapi jangan dilupa bahawa dia masih lagi seorang pelakon yang berbakat. Selain daripada “Princess Hours”, Song Jihyo juga dikenali ramai menerusi lakonannya dalam drama lain seperti “Emergency Love”, “The Fugitive Of Joseon”, “Ex-Girlfriends’ Club”, “Lovely Horribly”, “My Wife’s Having An Affair This Week” dan banyak lagi!

Sinopsis “Did We Love”

Sekalipun sudah duduk selesa sebagai seorang pelakon, Song Jihyo masih tidak berputus asa bagi mengasah lagi bakat lakonannya. Terbaru, pihak produksi untuk sebuah naskhah baru bertajuk “Did We Love?” garapan saluran jTBC telah mengumumkan barisan pelakon yang bakal menjayakan drama itu dan wanita cantik itu telah dipilih sebagai teraju utamanya!
“Did We Love?” membawa kisah seorang ibu tunggal yang sudah selesa hidup bersendirian selama hampir 14 tahun sebelum 4 lelaki hadir menggoncang dunianya: lelaki jahat tapi menggoda, lelaki kasihan tetapi kaya-raya, lelaki yang menakutkan tetapi seksi dan lelaki muda tetapi menarik perhatian.

Song Jihyo menggalas tanggungjawab sebagai ibu tunggal bernama No Aejung dan juga seorang produser filem. Walaupun dia merupakan seorang yang berbakat besar tetapi dia lebih senang mengalihkan fokusnya dalam menjaga anaknya yang seorang itu selama hampir 14 tahun. Selepas 4 lelaki mula menceroboh dalam kehidupannya yang tenang, dia mula sedar tentang kekosongan dalam dirinya selama ini.
4 lelaki dengan perwatakan berbeza
Mesti ramai yang nak tahu, siapakah yang bakal menjayakan watak-watak hero dalam drama ini kan? Pihak produksi juga mengumumkan bahawa kesemua watak itu akan dijayakan oleh pelakon hebat iaitu Kim Minjoon, Son Hojun, Song Jongho dan Koo Jasung!
Son Hojun bakal menghidupkan watak Oh Daeoh itu seorang penulis yang ‘jahat tetapi menggoda’. Dia merupakan seorang penulis novel yang terkenal dengan buku-bukunya yang sentiasa laris terjual selain turut menghasilkan skrip untuk filem Hollywood. Walaubagaimanapun, dia menyembunyikan diri sebenarnya daripada semua orang. Dia juga merupakan bekas teman lelaki No Aejung suatu ketika dahulu.

Song Jongho pula akan membawa watak ‘kasihan tetapi kaya-raya’ iaitu seorang pelakon bernama Ryu Jin. Semasa dia masih di universiti, dia telah digelar sebagai ‘Bae Yongjoon kedua’ dan kini merupakan seorang pelakon yang sedang meningkat naik dan turut mendapat nama timangan sebagai ‘teman lelaki kebangsaan terbaik’! No Aejung merupakan cinta pertamanya dan dia mula mempunyai perasaan pada wanita itu selepas berjumpa dengannya kembali.

Kim Minjoon disahkan untuk watak Goo Pado, seorang CEO syarikat kewangan iaitu Nine Capital yang ‘menakutkan tetapi seksi’. Kisah lampaunya tidaklah begitu bersih kerana dia pernah menjadi seorang gangster. Namun dia telah membuka lembaran hidup yang baru dan diberi gelaran sebagai ‘Robin Hood kepada industri pinjaman wang peribadi’.

Koo Jasung pula diberi tugas untuk melakonkan watak Oh Yeonwoo, lelaki ‘muda tetapi menarik perhatian’. Dia ialah seorang pelatih pendidikan fizikal dan rupanya yang tampan dan senyumannya yang mempersonakan itu menyebabkan dia menjadi guru paling popular di sekolah itu.

Tak sabar betul nak saksikan drama terbaru Song Jihyo ini! Dengar cerita “Did We Love?” mungkin akan memulakan tayangan pada separuh pertama tahun 2020. Yes!
Sumber: Soompi

Ibu Tunggal Jadi Rebutan 4 Lelaki, Song Jihyo Kembali Dengan Drama Baru!


Semakin mendekati penghujung musim kedua, semakin banyak persoalan yang timbul mengenai hubungan pasangan di dalam “Hospital Playlist 2”.
Kim Joon-wan & Lee Ik-sun
Berjumpa semula selepas setahun, Lee Ik-sun (Kwak Sun-young) mengakui bahawa dia berbohong dengan Kim Jun-wan (Jung Kyung-ho) mengenai penyakitnya semasa meminta memutuskan hubungan mereka. Walaubagaimanapun wanita itu mengakui bahawa dia masih mempunyai perasaan kepada bekas kekasihnya itu namun tidak mengharapkan sebarang jawapan. Jawab Kim Jun-wan,

Akan ada banyak masa kita akan berselisih pada masa hadapan. Setiap kali ianya berlaku, boleh ke awak melihat saya tanpa berasa apa-apa? Saya tak rasa saya boleh lakukannya.
Melihatkan pengakuan Kim Jun-wan ini, pastinya akan ada perubahan pada hubungan mereka.
Yang Seok-hyung & Chu Min-ha
Sejak musim pertama, penonton memberikan sokongan penuh kepada Chu Min-ha (Ahn Eun-jin) meskipun dia bertepuk sebelah tangan. Pada episod lalu, wanita itu meluahkan kerisauan memandangkan dia hanya mempunyai satu peluang sahaja lagi untuk meluahkan perasaan cintanya buat Yang Seok-hyung (Kim Dae-myung). Tanpa disangka, mungkin perasaan lelaki itu sudah pun berubah ke arahnya. Bahkan dia memulakan dahulu dan mengajak Chu Min-ha untuk keluar makan bersamanya nanti. Adakah akan ada perubahan positif pada hubungan mereka?

Ahn Jeong-won & Jang Gyeo-ul
Lebih senang merahsiakan mengenai hal keluarganya, Jang Gyeo-ul (Shin Hyun-bin) akhirnya mendedahkan perkara sebenar mengenai perangai ayahnya yang suka mendera kepada Ahn Jeong-won (Yoo Yeon-seok). Memilih untuk memberikan fokus kepada rawatan pemulihan ibunya kini selepas ayahnya dipenjarakan, wanita itu menjelaskan bahawa dia mungkin tidak mempunyai masa yang banyak untuk kekasihnya itu. Pun begitu Ahn Jeong-won memahaminya sekaligus membuatkan hubungan mereka semakin rapat.
Lee Ik-jun & Chae Song-hwa
Walaupun Chae Song-hwa (Jeon Mi-do) sudah menyatakan bahawa dia mahu kekal sebagai sahabat, Lee Ik-jun (Jo Jung-suk) nampaknya menghormati keputusan itu. Namun, lelaki itu sentiasa berada di sisi rakan baiknya itu, tak kiralah ketika sedih mahupun gembira. Ternyata tiada siapa yang memahami Chae Song-hwa sebaik Lee Ik-jun. Di akhir episod lalu, penonton disajikan dengan klip pendek apabila Chae Song-hwa menangis kecewa apabila Lee Ik-jun membatalkan janji temu mereka ketika di kolej, adakah hubungan itu akan berjaya memasuki fasa baru nanti?Korang support pasangan yang mana?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘Hospital Playlist 2’ Tinggal 2 Episod, Ramai Nantikan Perubahan Hubungan 4 Pasangan Ini


Top 10 filem terbaik dalam Box Office domestik Korea bagi tahun 2021 telah pun diumumkan!
Setiap tahun, filem yang menarik 10 juta penonton filem di pawagam Korea akan dikeluarkan.

Namun, dalam menghadapi COVID-19 yang berterusan, industri perfileman pun tidak dapat mengekalkan rentaknya. Pada tahun 2021, iaitu tahun kedua pandemik, karya yang boleh dipanggil ‘filem hit’ hanya berjaya mendapat 2 juta penonton di pawagam Korea.

Antara filem Korea yang dikeluarkan tahun ini, “Escape from Mogadishu” telah mendapat 3.61 juta penonton wayang di Korea. “Escape from Mogadishu” mengisahkan tentang rancangan melarikan diri berbahaya bagi duta Korea Utara dan Selatan semasa Perang Saudara Somalia pada tahun 1991. Ia pada asalnya dijadualkan dikeluarkan tahun lepas, tetapi disebabkan COVID-19, ia telah dikeluarkan pada musim panas tahun ini.
Filem “Sinkhole” lakonan Cha Seung-won, Lee Kwang-soo, dan Kim Sung-kyun berada di tempat kedua, dengan tontonan sebanyak 2.2 juta. Filem itu bermula apabila rumah seorang lelaki, yang mengambil masa 11 tahun untuk mendapatkannya, jatuh ke dalam lubang benam hanya dalam satu minit, disebabkan hujan yang sangat lebat. Demi menyelamatkan orang yang berada di dalam lubang benam tersebut, mereka perlu bertindak pantas.

Tempat ketiga ialah filem “Hostage: Missing Celebrity”, yang menjadi saingan bersama filem “Escape from Mogadishu” dan “Sinkhole” yang turut disiarkan pada musim panas. Ia telah meraih lebih daripada 1.63 juta orang penonton. Filem ini mengenai Hwang Jung-min, yang telah diculik tanpa saksi atau sebarang kesan pada suatu pagi yang cerah. Pelakon baru seperti Ryu Kyung-soo dan Lee Yu-bi turut mendapat perhatian dalam filem ini kerana lakonan mantap mereka.
“On the Line” dan “Hard Hit” berada di No. 4 dan No. 5, masing-masing menarik 1.42 juta dan 950,000 penonton wayang. “On the Line”, yang dikeluarkan semasa musim Chuseok, ialah filem jenayah tentang pancingan data suara. Byun Yo-han dan Kim Mu-yeol membintangi filem itu. “Hard Hit” pula membawa kisah pengurus cawangan bank yang menghadapi krisis apabila dia menerima panggilan daripada pemanggil yang tidak dikenali, berkata, “Sebaik sahaja anda turun dari kereta, bom akan meletup”. Jo Woo-jin memainkan peranan utama pertamanya dalam filem tersebut.

“The Medium”, filem seram pertama yang menyertai box office pada musim panas, berjaya menarik perhatian dan memperoleh lebih 830,000 penonton, menduduki tempat keenam dalam carta. “Miracle: Letters to the President”, lakonan Yoon-A SNSD dan Park Jung-min, juga dikeluarkan pada musim Chuseok, menduduki tempat ketujuh, dengan penonton sebanyak 710,000.

Antara tiga filem Korea yang dikeluarkan pada bulan yang sama iaitu November, “Spiritwalker”, menarik lebih 800,000 penonton, mencapai hasil terbaik. Filem komedi romantik Son Seok-koo dan Jeon Jong-seo “Nothing Serious”, yang menceritakan tentang seorang perempuan yang telah dicurangi oleh pasangannya dan berhasrat untuk tidak akan bercinta lagi, telah memperoleh 590,000 penonton, manakala filem komedi Ryu Seung-ryong, “Perhaps Love” menarik 510,000 penonton wayang di Korea.
Filem mana yang korang dah tonton?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

Top 10 Filem Terbaik Dalam Box Office Domestik Korea Bagi 2021


Pemergian Goo Hara ternyata masih meninggalkan kesan yang pedih pada peminat dan juga kenalan yang rapat dengannya. Gadis itu yang baru menginjak usia 28 tahun telah membuat keputusan untuk meninggalkan dunia ini dengan sendirinya. Walaupun tidak tahu tentang punca sebenar kematiannya, ramai yang menebak selebriti itu tidak tahan dengan dugaan hidup yang dihadapinya, antaranya ialah kes serangan dan ugutan oleh bekas teman lelakinya.
Menumpang rumah saudara sejak kecil

Bagi yang tidak mengetahui, Goo Hara merupakan seorang gadis yang sangat tekun dan rajin semasa masih lagi remaja. Walaupun ditinggalkan oleh ibu bapanya di rumah saudara ketika berusia 14 tahun, dia tidak mengeluh dan terus hidup menumpang bersama mereka. Dia juga berusaha keras sebagai pelatih idola di usia muda dan dalam masa yang sama seorang pelajar sekolah biasa. Semasa orang lain sudah nyenyak tidur, Goo Hara baru sahaja selesai berlatih dan terus bersiap untuk menelaah pelajaran supaya tidak ketinggalan pada saban malam.

Cerita sedihnya diketahui oleh peminatnya kerana dia pernah berkongsi perihal tersebut di sebuah rancangan televisyen sebelum ini. Lebih hiba apabila selebriti popular ini mendedahkan bahawa walaupun dia sudah membuat kemunculan sebagai artis, ibu bapanya langsung tidak menghubunginya. Pun begitu, dia tetap mempunyai seorang abang yang sangat menyayangi dan sentiasa mengambil tahu tentang kehidupan sehariannya.
Netizen berharap agar harta Hara diberikan kepada orang yang layak

Selepas kematian Goo Hara, kebanyakan netizen berharap agar kesemua harta gadis itu tidak akan diberikan walaupun sedikit pun kepada kedua ibu bapanya.

Kalau anda nak tahu, undang-undang di Korea menyatakan bahawa kesemua harta pusaka individu yang belum berkahwin boleh dibahagikan di antara ahli keluarga merangkumi ibu bapa, pasangan, anak, dan adik-beradik sekiranya dia mati tanpa meninggalkan sebarang wasiat.
“Harta pusaka Goo Hara tak sepatutnya diberikan kepada ibu bapanya… Dia membesar dengan menumpang di rumah saudaranya, kedua ibu bapanya sudah membuangnya. Bukankah abangnya yang lebih layak untuk mendapatkan harta tersebut? Pada masa begini, undang-undang adalah sangat mengelirukan…”
“Kesemua harta pusakanya seharusnya diwarisi oleh abangnya kan? Selepas ibu bapa Goo Hara bercerai, dia dibesarkan oleh neneknya. Saya tertanya-tanya sama ada kedua ibu bapanya ada menghubunginya semula selepas dia sudah berjaya? Tetapi saya rasa hanya nenek dan abangnya yang benar-benar peduli tentang dia.”
“Saya sangat berharap agar harta Goo Hara akan diberikan kepada abangnya dan bukan ibu bapanya…”
“Persamaan antara Jonghyun, Sulli dan Hara ialah ibu bapa mereka sudah bercerai.”
Harapnya mendiang tenang di sana dan orang di dunia tidak gelap matanya kerana harta peninggalan gadis itu.
Artikel berkaitan: Ibu Bapa Sulli Dikhabarkan Bergaduh Kerana Harta Peninggalannya Bernilai RM 18 Juta?
Sumber: Nate-Pann, Netizenbuzz

Ditinggalkan Sejak Kecil, Netizen Bantah Harta Goo Hara Diberikan Kepada Ibu Bapanya


Pada siaran 11 Mei program KBS “Problem Child in House”, Jo Hye-ryun telah muncul sebagai tetamu.

ARTIKEL BERKAITAN
"Dari Gary, Awalnya Saya Tak Suka" - Song Jihyo Ulas 'Hubungan Cinta' Dengan Kim Jongkook

Pada awalnya, Jo Hye-ryun berkongsi perbincangan dengan MC Song Eun-yi, Kim Sook dan Jung Hyeong-don sebagai pelawak yang direkrut oleh KBS dan membina ikatan simpati dengan Kim Jong-kook, yang juga berasal dari Anyang. Dia berkata,
Anyang mempunyai ramai lelaki berotot. Kim Jong-kook, saya dan Rain.
Kim Jong-kook kemudian berkata,

Rain hanya datang untuk belajar, jadi sukar untuk mengatakan bahawa dia berasal dari Anyang. Ji Chang-wook ialah junior sekolah menengah saya.

Seterusnya, Jo Hye-ryun turut menceritakan kisah silam Kim Jong-kook ketika dia memulakan kerjaya sebagai ahli TURBO dan ketika dia berada di puncak popularitinya. Jo Hye-ryun berkongsi,

Untuk menjelaskan betapa kedekutnya dia..saya menjadi selebriti dahulu, kemudian Kim Jong-kook debut dalam TURBO. Saya pernah bergerak menaiki Avella (sejenis kereta), tetapi Kim Jong-kook masih menaiki bas. Ia adalah ketika dia bekerja sebagai ahli TURBO.
Kemudian, Kim Jong-kook mengakui,
Saya bergerak dengan bas sehingga keluaran album ke-3.
Ketika ditanya sama ada dia benar-benar melakukannya untuk menjimatkan wang, Kim Jong-kook menjelaskan,
Saya sudah menjadi popular pada masa itu tetapi saya masih tidak mempunyai wang kerana ia sebelum pelarasan cukai. Tiada siapa yang mengenali saya apabila saya menanggalkan cermin mata hitam saya, tetapi mereka mengenali saya apabila saya memakainya. Saya menaiki bas ekspres, bukan bas bandar, jadi tidak ramai yang mengenali saya.

Sekadar info, Kim Jong-kook memang dikenali secara meluas dalam industri hiburan Korea dengan nama samarannya ‘Jjan-dol-ii’, yang bermaksud seseorang yang cuba menjimatkan wang. Dia boleh bermurah hati menyisihkan wang untuk orang lain tetapi akan menjimatkan hampir semua wang yang sepatutnya dia belanjakan untuk dirinya sendiri.
Ada sebabnya tu…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

“Dia Masih Naik Bas..” – Pelawak Jo Hyeryun Dedah Kim Jongkook Seorang Yang Kedekut?


Memang menjadi lumrah apabila ada ahli yang tercedera semasa penggambaran “Running Man”.

ARTIKEL BERKAITAN
Menjelang Episod Ke-600, 'Running Man' Kekal No 1 Dalam Slot Tayangan

Terbaru, Yoo Jae-suk telah menyertai penstriman langsung untuk episod ke-6 ‘PLAYou’ di mana dia diberikan misi untuk mengutip semua sampah di sekitar kawasan itu sekiranya mahu pulang ke rumah.
Semasa sedang menjalani misi itu, peminat yang turut menyertai penstriman itu perasan luka pada leher pengacara tersebut.

Ungkap Yoo Jae-suk,

Mesti ada yang bertanya luka apakah itu semasa menonton ini.
Jelasnya,
Jangan salah faham. Saya tercedera sedikit semasa penggambaran ‘Running Man’. Ianya banyak kali berlaku. Jangan terlalu risau. Mungkin ada yang akan tertanya-tanya bagaimana saya terluka apabila melihat lukisan bulat ini.
Dia menenangkan semua dengan berkata,
Normal kelau tercedera apabila bermain di ‘Running Man’.

Respon netizen,
Saya berharap agar Yoo Jae-suk tak tercedera.

Rupanya dia banyak terluka apabila menyertai rakaman ‘Running Man’.

Saya harap awak akan menjalani penggambaran dengan keadaan yang baik.

Saya berharap dia tak tercedera.

Tak perasan pun dia terluka.
Semoga Yoo Jae-suk okay sahaja.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTop Star News

“Saya Tercedera Sikit Ketika Penggambaran ‘Running Man'” – Peminat Perasan Luka Pada Yoo Jaesuk


Makin banyak kita dapat khabar gembira daripada artis-artis K-Pop kan? Terbaru, penyanyi dan juga pelakon, iaitu, Park Ji-hoon dikatakan bakal buat comeback solo! Menarik!

ARTIKEL BERKAITAN
"Saya Tidak Pernah Terima Pengakuan Cinta" - Jinwoo WINNER

Khabar mengenai comeback solo Park Ji-hoon itu disahkan sendiri oleh agensinya, Maroo Entertainment.
Benar, Park Ji-hoon sedang membuat persiapan bagi comebacknya untuk album terbaru pada September nanti.
Ini sekaligus menandakan comeback pertama Park Ji-hoon sebagai penyanyi setelah hampir 10 bulan, sejak pelancaran lagu album mini kelimanya, “HOT&COLD” pada Oktober 2021.Bukan itu sahaja tau, Park Ji-hoon juga kini sedang membuat persiapan dalam karier lakonannya untuk satu siri Wavve, iaitu “Weak Hero”. Pihak produksi bagi siri itu menyatakan bahawa mereka akan menamatkan penggambaran tidak lama lagi dan siri itu akan menemui penonton pada tahun hadapan.

Akhirnya… ada juga comeback Park Ji-hoon!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Park Jihoon Bakal Buat Comeback September Ini


Akhirnya TVING menededahkan tarikh tayangan drama yang dinantikan ramai iaitu “Island”.

ARTIKEL BERKAITAN
Cha Eunwoo Sambut Kejayaan Penggambaran Terakhir Drama Misteri Fantasi 'Island'

Diadaptasi daripada komik dengan nama yang sama, ia membawa kisah beberapa individu melawan kejahatan yang mahu menghancurkan dunia. Nerdasarkan dari cerita yang segar dan tidak pernah dilihat di tempat lain, ianya akan memaparkan legenda dan kisah dongeng di Jeju dalam intepretasi moden.
Kim Nam-gil akan membawa watak Van yang melawan syaitan dek dunia yang hampir hancur namun dia mempunyai kesukaran untuk berbaik dengan manusia. Lee Da-hee pula akan membawa Won Mi-ho iaitu pewaris kaya yang merupakan seorang cikgu dan tidak memgetahui nasibnya apabila dipindahkan ke Jeju.

View this post on Instagram

A post shared by 티빙 TVING (@tving.official)

Cha Eun-woo bakal menghidupkan watak Yohan iaitu penghalau hantu Katolik. Dia hidup demi melindungi hidupan dan melupuskan kejahatan namun menyimpan masa lampau yang gelap di dalam hatinya. Seon-jun pula akan bersama Van dengan watak Gung-tan yang membantu menghapuskan kejahatan.

Dalam pada itu, “Island” akan ditayangkan menerusi laman TVING di Korea pada Disember ini selain turut menyapa penonton secara global di Amazon Prime Video.
Tak sabarnya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Seoul

Diterajui Kim Namgil, Lee Dahee & Cha Eunwoo, Drama Fantasi ‘Island’ Sah Tayang Disember Ini


Tahniah Park Bo-gum atas pencapaian baru!

ARTIKEL BERKAITAN
Raih Perhatian, Park Bogum & Jeon Somi Jadi Pengacara Bagi '2022 MAMA Awards'

Baru-baru ini, majalah ‘W Korea’ secara rasmi mengumumkan bahawa pelakon Park Bo-gum telah dilantik sebagai duta global jenama mewah Perancis ‘Celine’.
Dengan ini, Park Bo-gum adalah pelakon lelaki pertama yang menyertai keluarga ‘Celine’ sebagai duta global.

View this post on Instagram

A post shared by W Korea (@wkorea)

Kini, pelakon itu telah memulakan aktivitinya sebagai duta global, dengan penggambaran untuk koleksi ‘Boy Doll’ oleh pengarah seni Hedi Slimane, yang diinspirasi dari glam punk, rock n’ roll dan lain-lain.

Dalam pada itu, selebriti Korea lain yang turut memegang jawatan sama bagi jenama ‘Celine’ ialah Lisa BLACKPINK.
Tahniah Park Bo-gum!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERW Korea

Sertai Lisa BP, Park Bogum Pelakon Lelaki Pertama Jadi Duta Global Jenama Mewah ‘CELINE’


Selepas tayangan dokumentari khas mengenai kehidupan Sulli, nampaknya pelbagai kontroversi yang terpalit sehingga menimbulkan perbalahan di antara ramai orang terdekat dengan mendiang seperti ahli keluarga, bekas teman lelaki dan rakan rapatnya.
Meskipun cuba menonjolkan kehidupan Sulli sebelum dia menghembuskan nafasnya terakhir, produser dokumentari ini menerima kritikan ramai kerana sepertinya menyalahkan bekas teman lelaki gadis itu iaitu Choiza atas tindakan drastiknya. Bahkan ibu Sulli yang tampil memberi keterangan sepertinya turut meletakkan kesalahan itu kepada lelaki tersebut.

Kononnya Sulli mula berubah dan hilang arah selepas mengenali penyanyi rap itu malah wanita tua itu mengatakan bahawa dia menentang perhubungan tersebut kerana jarak usia mereka sejauh 14 tahun itu. Dek kerana itu, laman media sosial Choiza diserang oleh kata-kata nista netizen yang menuduhnya sebagai penyebab kepada kematian Sulli.

Bengang dengan tuduhan melulu tersebut, rakan baik Choiza yang juga merupakan ahli kumpulan Dynamic Duo, Gaeko turut memuat naik entri di Instagram yang mengkritik produser dokumentari itu dan mengatakan bahawa dia akan ‘marah’ sekiranya tujuan naskhah itu dihasilkan hanyalah untuk meraih rating tinggi.
Disebabkan oleh perhatian ramai, produser dokumentari itu sendiri telah tampil dan menjelaskan bahawa bukan tujuannya untuk meletakkan salah tersebut di atas Choiza. Malah dia menyatakan bahawa ibu Sulli berterima kasih kepada lelaki itu kerana berada di sisi anaknya selama 4 tahun lamanya namun khabarnya bahagian itu dipotong dek kesuntukan masa tayangan.

Netizen turut meluahkan rasa kecewa apabila ibu Sulli sendiri mendedahkan bahawa hubungan dia dan anaknya itu mula menjauh selepas gadis itu membuat keputusan untuk menguruskan sendiri pendapatan yang dimilikinya dan tidak mahu lagi ianya disentuh oleh wanita itu.
Selepas daripada itu, seorang rakan rapat Sulli turut meluahkan perasaan di Instagram mengenai perangai sebenar ibu gadis itu yang berhabis wang pendapatan anaknya sehingga tiada simpanan langsung tanpa rasa bersalah pun. Malah dikhabarkan bahawa wanita tua itu turut pernah meminta wang pendahuluan daripada agensi naungan Sulli. Oleh sebab itu, selebriti tersebut membuat keputusan untuk menguruskan wangnya sendiri dan menyebabkan hubungan mereka menjadi asing.

Tak berhenti di situ, abang Sulli pula ‘mengamuk’ di laman media sosial miliknya dan menyalahkan rakan-rakan selebriti itu kerana membiarkan dia hidup di jalan yang salah. Pun begitu, selepas meluahkan kata-kata marahnya, lelaki tersebut kemudiannya memuat naik satu entri lain memohon maaf atas ketelanjuran katanya dan mengakui bahawa dia dan keluarganya sudah lama tidak berhubung dengan adik perempuannya itu sebelum dia pergi.
Disebabkan oleh pelbagai perbalahan yang berbangkit daripada dokumentari ini, ramai yang melahirkan rasa kasihan dengan Sulli yang langsung tidak dapat bertenang meskipun sudah tiada lagi di dunia ini.
Sesungguhnya tiada siapa yang tahu apa yang bermain di fikiran Sulli melainkan dirinya sendiri.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest.

SUMBEROSEN

“Tak Dihormati Meskipun Dah Tiada” – Tayangan Dokumentari Sulli Cetus Perbalahan Rakan & Keluarga


Drama “Crash Landing On You” ternyata sudah mendapat tempat di hati ramai peminat K-Drama kerana ratingnya kian mencanak naik pada saban episod. Membawa kisah hubungan terlarang di antara tentera Korea Utara dan anak orang kaya Korea Selatan membuatkan ramai yang tak sabar menanti kesudahan kepada nasib pasangan itu. Lakonan mantap yang ditunjukkan oleh Son Yejin dan Hyunbin juga membuatkan para penonton bertambah kasihan dan mengharapkan kesudahan yang baik kepada watak Seri dan juga Junghyuk.

Walaubagaimanapun, dalam memberikan hasil yang terbaik kepada penonton “Crash Landing On You”, pelakon Son Yejin dikhabarkan telah dibawa ke hospital untuk mendapatkan rawatan lanjut kerana bekerja terlalu kuat. Agensi naungannya iaitu MSteam Entertainment turut mengeluarkan kenyataan rasmi bagi membendung kerisauan para peminat pelakon itu.
Son Yejin telah mendapatkan rawatan di bilik kecemasan kerana keletihan yang disebabkan oleh penggambaran dramanya. Dia sudah mendapatkan rawatan yang sepatutnya dan telah pun kembali ke set penggambaran. Ia bukanlah penyakit yang serius, dia hanya berasa lesu kerana penggambaran.
Salah satu kakitangan daripada drama “Crash Landing On You” turut menjelaskan mengenai situasi tersebut.

Son Yejin telah singgah ke hospital sebentar ketika cuti kerana dia berasa tidak sihat. Dia kini sudah kembali ke set penggambaran.
Kesian Son Yejin! Mungkin disebabkan wanita itu perlu memainkan pelbagai emosi untuk wataknya sebagai Seri membuatkan dia berasa letih. Bayangakan nak kena menangis beria, selepas itu kena pula berlari untuk sorokkan diri daripada penjahat. Memang penatlah!

Apa pun, diharapkan agar pelakon itu sudah sembuh sepenuhnya sebelum kembali ke set penggambaran “Crash Landing On You”.
Sumber: Soompi

Dek Terlampau Letih Di Set ‘Crash Landing On You’, Son Yejin Telah Dibawa Ke Wad Kecemasan!


Sepertinya drama melodrama “You Are My Spring” gagal meraih perhatian ramai sepanjang tayangannya.
Digambarkan sebagai drama ‘romantik penyembuhan’, ia akan membawa kisah mengenai sekumpulan individu yang tinggal dalam bangunan yang mempunyai kes pembunuhan dahulu dan mereka semua menjalani kehidupan dewasa namun hati kesemuanya kekal terperangkap ketika zaman kanak-kanak dek trauma masing-masing.

Sudah 13 episod ke udara, namun drama ini menyaksikan penurunan rating pada saban episod. Terbaru, “You Are My Spring” hanya mampu berpuas hati dengan catatan 1.86% di mana ianya merupakan catatan rating terburuk drama tersebut sepanjang tayangannya.Walaupun dibarisi pelakon hebat seperti Kim Dong-wook, Seo Hyun-jin, Nam Gyu-ri dan Yoon Park serta plot yang dipenuhi pengajaran psikologi, namun ianya gagal mengekalkan perhatian penonton. Menurut komen orang ramai, naskhah ini dikatakan agak ‘slow’ daripada segi perkembangan plotnya. Malah ramai yang mempersoalkan identiti Ian Chase atau Choi Jeong-min (Yoon Park) dan kebenaran disebalik kematian lelaki itu yang terus kekal mengelirukan meski drama ini kian menghampiri penamat pada minggu hadapan.
Apa pula pendapat anda?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

‘You Are My Spring’ Catat Rating Terendah, Penonton Kata Plot Mengelirukan & ‘Slow’?